title: He-Man (vuoden 2002 animaatiosarja)

text: Adam, Asemies ja Teela lähtevät kuningas Randorin sieppaajien perään metsään, jossa he joutuvat väijytykseen. Adam päättää palata takaisin Harmaakallon linnaan lemmikki tiikerinsä Cringerin kanssa, perässään hovitaikuri Orko. Adamin pakeneminen saa Teelan raivostumaan ja pitää Adamia vain pelkurina lähtiessään karkuun kesken taistelun. Linnassa Adam hyväksyy kohtalonsa ja saa voimamiekan, jonka avulla hän voi muuttua He-Maniksi. Samalla miekan voimalla hänen lemmikkinsä Cringer muuttuu vahvaksi ja rohkeaksi Taistelutiikeriksi, jonka selässä He-Man tarvittaessa ratsastaa. Kohtalon hyväksynnän jälkeen Adam palaa nyt He-Manina takaisin taistelukentälle ja pelastaa isänsä Skeletorilta.


title: He-Man (vuoden 2002 animaatiosarja)

text: Tilanteen jälkeisissä jaksoissa kuningas Randorin armeija laajeni ja osa Eternian kuninkaallisen palatsin ulkopuolella olevat asukit vakuuttuivat taistelemaan He-Manin rinnalla tarpeen tullen. Kauden alku vaiheessa Velhotar paljastuu olevan Teelan äiti, jonka myötä Teelan lopullinen tulevaisuus Velhottaren seuraajana ilmenee askel kerrallaan niin henkisesti, kuin fyysisesti. Skeletor tulee tietoiseksi Harmaakallon voimasta, kun hän hyökkää joukkoineen rakennuksen kimppuun ensimmäistä kertaa ja jatkaa yrittämistään läpi ensimmäisen kauden. Lopulta Skeletor tekee yllättävän ratkaisun liittymällä useiden muiden vihollisten kanssa yhteen taistellakseen Masterseja vastaan. Hän kaappaa suurimman osan Masterseista, pakottaen He-Manin ja Teelan tulemaan Käärmevuorelle. Adam joutuu samalla eroon miekastaan ja täytyy myöhemmin puolustaa Harmaakallon linnaa Skeletorilta ilman miekkaansa.


title: He-Man (vuoden 2002 animaatiosarja)

text: Ensimmäisen kauden päättyessä, He-Man saa päävastukseen nyt Käärmemiehet. Heidän olemassa oloaan viitattiin ensimmäisellä kaudella heidän olleen Käärmevuoren tyhjiön sisällä. Käärmemiehet pääsivät vapaaksi tyhjiön ulkopuolella olleiden liittolaisten ja Evil-Lynin ansiosta. Velhotar ilmoittaa Adamille käärmemiesten nousevan taisteluun ja saa huomata voima miekkansa antaneen hänelle nyt uudenlaisen muutoksen haarniskoineen, joka on suunniteltu taistelussa käärmemiehiä ja erityisesti kuningas Hissiä vastaan. Skeletor esiintyi edelleen, mutta harvemmin He-Manin ja Eternian päänvaivaksi. Kauden aikana Evil-Lynin, Skeletorin ja Harmaakallon linnan salaperäiseksi jääneet alkuperät paljastuivat.


title: He-Man (vuoden 2002 animaatiosarja)

text: Sarjan suomenkielisestä jälkiäänityksestä vastasi Oy PVP Voice Ab.


title: He-Man (vuoden 2002 animaatiosarja)

text: Sarjasta julkaistiin kaksi videopeliä vuosina 2002 ja 2005.


title: Reiko Tosa

text: Reiko Tosa (, s. 11. kesäkuuta 1976) on japanilainen kestävyysjuoksija.


title: Reiko Tosa

text: Tosa sijoittui vuonna 1999 Palermon puolimaratonin MM-kisoissa viidenneksi ajalla 1.09.36. Seuraavana vuonna hän juoksi Nagoyan maratonilla toiseksi ajalla 2.24.36 ja Tokion maratonilla toiseksi. Edmontonin MM-kisoissa 2001 hän voitti maratonilla MM-hopeaa. Seuraavana vuonna hän oli neljäs Lontoon maratonilla ajalla 2.22.46. Vuonna 2004 hän voitti Nagoyan maratonin ja sijoittui Ateenan olympialaisissa viidenneksi. Kaksi vuotta myöhemmin hän juoksi Bostonin maratonilla kolmanneksi ja voitti Tokion maratonin. Osakan MM-kisoissa 2007 hän voitti MM-pronssia.


title: Perintä

text: Perintä tarkoittaa laissa kaikkia toimia, joiden tarkoituksena on saada velallinen vapaaehtoisesti maksamaan erääntynyt velkojan saatava. Perintälakia ei sovelleta saatavan velkomiseen tuomioistuimessa eikä perintään ulosottomenettelyssä.


title: Perintä

text: Saatavaa voi periä alkuperäinen velkoja tai toimeksisaaja, esimerkiksi perintätoimisto. Ammattimainen perintätoiminta on luvanvaraista, ja perintätoimintaa harjoittavan pitää olla eräin poikkeuksin rekisteröitynyt Etelä-Suomen lääninhallituksen ylläpitämään rekisteriin. Perintää voi kuitenkin suorittaa ammattimaisesti omissa nimissä ilman rekisteröitymistä.


title: Perintä

text: Perintälain soveltamisesta ja hyvän perintätavan sisällöstä kuluttajaperinnässä päättää viime kädessä markkinaoikeus. Hyvä perintätapa tarkoittaa sitä, että sopimusten maksuviivästysehdot ovat kohtuulliset. Perintälaki säätelee perintäkulujen maksimimääriä.


title: Perintä

text: Suomessa perintää harjoittavat Perintätoimistot.


title: Mustapäiden talo (Riika)

text: Mustapäiden talo (, ) on historiallinen rakennus Riian vanhassakaupungissa, Latviassa. Gotiikan tyylisuuntaa edustava rakennus rakennettiin alun perin 1300-luvun alkupuoliskolla Riian suurelle killalle. Mustapäiden killan, ulkomaisten kauppiaiden veljesjärjestön, käyttöön rakennus päätyi 1400-luvulla, mutta kilta osti rakennuksen itselleen vasta varhaisella 1700-luvulla.


title: Mustapäiden talo (Riika)

text: Rakennusta uudistettiin vuosina 1580 ja 1886. Se kärsi merkittäviä vaurioita toisessa maailmansodassa, kun kaupunkia pommitettiin 28. kesäkuuta 1941. Vuonna 1948 neuvostomiehittäjät purkivat rakennuksen kokonaan. Se kuitenkin rakennettiin uudelleen 1990-luvulla Riian kaupungin 800-vuotisjuhliin.


title: David Herbert Donald

text: David Herbert Donald (1. lokakuuta 1920 – 17. toukokuuta 2009) oli yhdysvaltalainen historiankirjoittaja. Hän kuului James G. Randallin opiskelijoihin ja oli tämän työn tärkeä jatkaja.


title: David Herbert Donald

text: Donald syntyi Goodmanin pikkukaupungissa Mississippin osavaltiossa. Hän valmistui Illinois'n yliopistosta ja opetti paitsi Columbian yliopistolla, myös muun muassa Harvardin yliopistolla vuodesta 1973 sekä Oxfordin yliopistolla. Hän on ollut vuodesta 1991 Harvardin Yhdysvaltain historian "Charles Warren" -emeritusprofessori.


title: David Herbert Donald

text: Donald on julkaissut kymmeniä kirjoja. Hänet tunnetaan hänen Yhdysvaltain historiaa koskevasta työstään, ja keskeisenä aiheena työssä on ollut Yhdysvaltain sisällissota. Hänet palkittiin Lincoln-palkinnolla vuonna 1996 ja kahdella Pulitzer-palkinnolla vuosina 1960 ja 1988. Hän julkaisi Abraham Lincolnin elämäkerran ohella muiden muassa Charles Sumnerin, Thomas Wolfen ja William Herndonin elämiä koskevat teokset.


title: Mustapäiden talo

text: Mustapäiden talo tarkoittaa Baltian hansakaupungeissa toimineen Mustapäiden veljeskunnan käyttämää kiltarakennusta. Mustapäät olivat naimattomia ulkomaalaisia kauppiaita. Heidän nimityksensä juontuu veljeskunnan suojelupyhimyksestä, tummaihoisesta pyhästä Mauritiuksesta.


title: Belgianjänis

text: Belgianjänis on kanirotu, joka on kaneista kaikkein jänismäisin. Rotu on kotoisin Belgiasta, ja se jalostettiin vuonna 1875.


title: Belgianjänis

text: Belgianjäniksiä tuotiin Suomeen vuonna 2002.


title: Belgianjänis

text: Turkki on belgianjäniksillä ohut, koska turkissa on suhteellisen paljon lyhyttä peitinkarvaa. Turkin tulee olla rungonmyötäinen sekä kiiltävä. Ihannepainoa belgianjäniksellä on 3,01–4,00 kilogrammaa. Suomessa rodun värejä ovat luonnonpunainen, musta tan ja valkoisena punasilmänä.


title: Mustapäiden talo (Tallinna)

text: Mustapäiden talo () on renessanssityylinen rakennus Pikk -kadulla Tallinnassa, Viron pääkaupungissa. Rakennuksen nimi juontuu sen rakennuttajasta, Mustapäiden veljeskunnasta, joka oli Baltian hansakaupungeissa toiminut ulkomaalaisten, naimattomien kauppiaiden järjestö.


title: Mustapäiden talo (Tallinna)

text: Tallinnan Mustapäiden talon edeltäjä oli keskiaikainen rakennus, jonka veljeskunta osti varhaisella 1500-luvulla. Veljeskunta toteutti rakennuksessa suuria uudelleenrakennustöitä 1500- ja 1600-lukujen vaihteessa, jolloin se sai renessanssihenkisen ulkonäkönsä. Vuonna 1908 rakennusta uudistettiin jälleen. Tuolloin sen sisätiloja uusittiin uusklassiseen tyyliin, ja samalla turmeltiin goottilaista tyyliä olevia sisätiloja. Talon ulko ovi on maalttu punaisen, vihreän ja kullan väreillä, ja oven päällä on killan suojeluspyhimyksen maurilaisen Pyhä Mauritiuksen kuva.


title: Mustapäiden talo (Tallinna)

text: Mustapäiden talo on Tallinnan vanhimpia taloja ja nykyisin Tallinnan filharmoonikot järjestää siellä konsetteja. Kun Neuvostoliitto miehitti Viron 1940-luvun loppupuolella se otti Mustapäiden talon hallintaansa ja Viron itsenäistyttyä toisen kerran se siirtyi Tallinnan kaupungille. Mustapäiden veljeskunta, joka on edelleen olemassa, on vaatinut rakennuksen palauttamista takaisin itselleen ja siitä on käyty oikeutta Viron korkeimassa oikeudessa asti.


title: Company of Heroes: Opposing Fronts

text:
Company of Heroes: Opposing Fronts on Relic Entertainmentin kehittämä ja THQ:n julkaisema stand alone -laajennus
(toimii myös ilman alkuperäistä peliä) "Company of Heroes" -videopelille. Peli julkaistiin syyskuussa 2007 Microsoft Windowsille.


title: Company of Heroes: Opposing Fronts

text: "Opposing Frontin" mukana tulee kaksi uutta yksinpelikampanjaa. Toista kampanjaa pelataan Britannian armeijan näkökulmasta, toista saksalaisarmeijan näkökulmasta. Brittikampanja pohjautuu Caenin vapautukseen. Se sisältää yhdeksän tehtävää. Saksalaisten kampanjassa on kahdeksan tehtävää, ja se perustuu operaatio Market Gardenin tapahtumiin.


title: Company of Heroes: Opposing Fronts

text: "Company of Heroesin" pelaajat voivat pelata "Opposing Frontin" pelaajia vastaan. He, jotka omistavat molemmat osat, voivat pelata millä tahansa pelin osapuolella. Yhdysvaltalaisia tai brittiläisiä, jotka ovat Wehrmachtia ja Panzer Eliteä vastaan. Niillä joilla on vain "Opposing Fronts", voivat ohjata ainoastaan brittien tai Panzer Eliten armeijaa.


title: Company of Heroes: Opposing Fronts

text: Brittien kampanja tähtää ranskalaisen Caenin kaupungin vapauttamiseen Normandiassa. Päivä Normandian maihinnousun jälkeen, brittien panssarikolonna etenee Authiessa, mutta joutuu saksalaisten väijytykseen. Britit alkavat muodostaa puolustusasemia, ja lievin tappioin saavat pysäytettyä saksalaisten hyökkäysyrityksen ja valtaavat Authien. Tämän jälkeen tykistötulen tukemana brittijoukot valtaavat kukkula 112:n lähellä Caenia ja saavat hyvän tykistöaseman. Sitten saadaan selville, että lähellä kukkulaa on saksalaisten yhä toiminnassa oleva Carpiquetin lentokenttä. Kommandot muodostavat lentokentän lähelle etulinjan, ja keräävät joukot. Pian kuitenkin tulee saksalaisten vastahyökkäys, joka isketään takaisin, ja lentokenttä vallataan. Valtauksen jälkeen kuullaan, että kukkula 112 on raivokkaan vastahyökkäyksen kohteena. Majuri Blackmoren lähettämän panssarituen avulla hyökkäys torjutaan raskain menetyksin, ja täysi eteneminen Caeniin sai alkunsa. Britit pommittavat 500 lentokoneen voimin Caenin kiviraunioksi, mutta huomaavat että siitä koitui enimmäkseen haittaa, sillä saksalaiset saivat hyvät puolustusasemat, ja panssarien eteneminen vaikeutuu. Silti Caenin etuosa vallataan, ja suurin osa Caenin puolustajista vetäytyy pois. Kaupungin sisäosissa silti huomataan, että osa saksalaisista jäi puolustukseen, mutta Caen saadaan lopulta puhdistettua vastarinnasta. Yöllä saksalaisen panssaridivisioonan joukot ryhtyvät vahvaan vastahyökkäykseen Caenin valtaamiseksi. Hyökkäykseen osallistui jopa vaarallisia King Tiger -panssarivaunuja, mutta hyökkääjät ajetaan silti pois. Suuri osa divioonasta tuhoutui, mutta britit hyökkäävät vielä kerran tuhotakseen 1:n SS-panssaridivisioonan viimeisetkin rippeet. Hyökkäys onnistuu, ja Caen on lopullisesti turvattu.


title: Company of Heroes: Opposing Fronts

text: Saksalaisten kampanjassa pelataan kuvitteellisella Kampfgruppe Lehrillä (Taisteluosasto Lehr). Lehrin pitäessä harjoituksia Wolfhezessä, liittoutuneiden lentokoneita pian alkaa näkyä satamäärin, ja ne pudottavat maahanlaskujoukkoja Wolfhezen lähelle aloittaen operaatio Market Gardenin. Saksalaiset miehittävät ilmatorjuntatykit ja ampuvat hyökkääviä lentokoneita alas. Liittoutuneet yrittävät vallata Wolfhezen laskuvarjojoukkojen, liitimien ja jeeppien avulla mutta kaupunki pysyy saksalaisten hallussa. Pian Kampfgruppe Lehr saa käskyn evätä Wolfhezen lähellä olevat pudotusalueet. Alueet vallataan ja pidetään, ja saksalaiset löytävät operaatio Market Gardenin tiedot eräästä liitimestä. Kampfgruppe Lehr saa käskyn tuhota sillan Oosterbeekissä, ja lyödä brittihyökkäys kahdelle Arnhemiin johtavalle tielle takaisin. Kun tiet on varmistettu saksalaiset suuntaavat Valkenswaardiin viivyttämään 30:ttä armeijakuntaa, joka on menossa turvaamaan Nijmegenin, ja Arnhemin sillat .Yhdysvaltalaiset maahanlaskujoukot hyökkäävät Bestiin ja yrittävät turvata kanaalin yli johtavan sillan. Saksalaiset torjuvat hyökkäyksen ja räjäyttävät Bestin sillan. Kampfgruppe Lehrin joukot hyökkäävät nyt Arnhemiin pudotettuja brittijoukkoja vastaan. Kaupunki ja Arnhemin silta vallataan ja saksalaiset saavat lukuisia vankeja. Liittoutuneet perääntyvät Valkenswaardiin kokoamaan joukkojaan mutta Kampfgruppe Lehr hyökkää kaupunkiin ja tuhoaa liittoutuneiden päämajan, jättäen loput britti- ja yhdysvaltalaisjoukot sekasorron valtaan. Saksalaiset vetäytyvät nyt Oosterbeekiin, minne brittien laskuvarjojoukot on saarrettu. Liittoutuneiden viimeinen maahanlasku tähtää auttamaan Oosterbeekissä taistelevia joukkoja. Britit yrittävät tulla kumiveneillä joen yli yrittäen murtautua saksalaislinjojen läpi Oosterbeekiin. Kampfgruppe Lehrin joukot torjuvat kumivenehyökkäykset ja Oosterbekissa olleiden brittien ulosmurtoyritykset. Tämän jälkeen saksalaiset aloittavat vielä viimeisen hyökkäyksen Oosterbeekiin eliminoidakseen kaiken vastarinnan Hollannissa. Oosterbeek vallataan, ja operaatio Market Garden epäonnistuu täydellisesti.


title: Eunice Jepkorir

text: Eunice Jepkorir (s. 17. helmikuuta 1982) on kenialainen kestävyys-, este- ja maastojuoksija.


title: Eunice Jepkorir

text: Jepkorir sijoittui Brysselin maastojuoksun MM-kisoissa 2004 pitkällä matkalla seitsemänneksi. Kaksi vuotta myöhemmin hän juoksi Debrecenin maantiejuoksun MM-kisoissa neljänneksitoista ajalla 1.06.47. Jepkorir teki 15. kesäkuuta 2007 uuden Kenian ennätyksen 3 000 metrin estejuoksussa ajalla 9.19,44. 2. heinäkuuta samana vuonna hän juoksi uuden Afrikan ennätyksen 9.14,52, jota hän paransi kesäkuussa 2008 juoksemalla 9.11,18 Osakan MM-kisoissa 2007 hän voitti MM-pronssia ja vuotta myöhemmin Pekingin olympialaisissa hopeaa.


title: Avalonin niemimaa

text: Avalonin niemimaa () on niemimaa Newfoundland ja Labradorin provinssissa Kanadassa. Niemimaa muodostaa Newfoundlandin saaren kaakkoisosan. Se on pinta-alaltaan 9 270 neliökilometrin suuruinen. Niemimaa on kapeimmillaan alle 5 kilometriä leveä, mutta sen ulottuvuus on 180 kilometriä pohjoissuunnassa (Grates Point pohjoisessa ja Cape Freels-Cape Pine etelässä) ja noin lähes 100 kilometriä itä-länsi -suunnassa.


title: Avalonin niemimaa

text: Kalarikkaiden pohjoisen Atlantin vesien äärellä sijaitsevalla niemimaalla asuu hieman yli puolet Newfoundlandin asukkaista ja siellä sijaitsee myös provinssin pääkaupunki, St. John's. Vuoden 2016 väestönlaskennassa niemimaalle kirjattiin 270 348 asukasta kun koko provinssin väkiluku oli 519 716. Niemimaan ensimmäinen pysyvä asutus perustettiin Cuper's Coveen (Conception Bay) vuonna 1610.


title: Teuvo Oinas

text: Teuvo Oinas (s. 8. marraskuuta 1954 Ylitornio) on suomalainen laulaja. Hän on järjestyksessä toinen suomalainen tangokuningas. Teuvo Oinas muutti 15-vuotiaana Ruotsiin ja 16-vuotiaana hän voitti ruotsinsuomalaisten laulukilpailun. Oinas osallistui Seinäjoen tangomarkkinoille vuonna 1986 ja voitti. Tämän jälkeen alkoi levytysura Finnlevy-yhtiössä.


title: Teuvo Oinas

text: Teuvo Oinas on kotoisin Raanujärveltä.


title: Boothian niemimaa

text: Boothian niemimaa (, alun perin "Boothia Felix") on manner-Kanadan ja koko Pohjois-Amerikan mantereen pohjoisin niemimaa. Se sijaitsee Nunavutin territorion alueella. Niemimaan pinta-ala on noin 32 300 neliökilometriä. Niemimaa uloittuu pohjoisimmillaan leveysateelle 71°58′ pohjoista leveyttä. (Vertailuna: Nordkappin pohjoisin piste: 71°10'21"N on hieman etelämpänä.)


title: Boothian niemimaa

text: Niemimaan ainoa kylä on Taloyoak, jossa oli vuonna 2016 yhteensä 1 029 asukasta (2011 yht. 899 as.). Yhden lähteen mukaan niemimaan toinen asutus olisi niemimaan vastarannalla Thom Bayssä (Mission; jossa myös toimi 1940- ja 1950-luvulla katolinen lähetysasema), ja tilastoissa näiden asukasluvut lasketaan alueellisesti yhteen. Asukkaista suurin osa on eskimoita.


title: Boothian niemimaa

text: Niemimaan on nimennyt skotlantilainen tutkimusmatkailija John Ross vuonna 1829 Felix Boothin mukaan, joka rahoitti Rossin toisen tutkimusmatkan. Vuonna 1831 hänen serkkunsa James Clark Ross vahvisti seudun niemimaaksi ja paikansi ensimmäisenä magneettisen pohjoisnavan sijainnin niemimaan länsirannikolle; tämä napa on sittemmin siirtynyt pohjoisemmaksi.


title: Pasi Tauriainen

text: Pasi Matti Tauriainen (s. 4. lokakuuta 1964 Rovaniemi) on entinen suomalainen jalkapalloilija. Hän oli pelipaikaltaan laitahyökkääjä.


title: Pasi Tauriainen

text: Tauriainen on Rovaniemen Reippaan kasvatti. Tauriainen pelasi RoPS:n paidassa SM-sarjaa kaudet 1984–1989. Hän teki liigadebyytin 29. huhtikuuta 1984 ottelussa RoPS–MP. Ensimmäisen liigamaalinsa hän teki 20. toukokuuta 1984 ottelussa RoPS–Haka. Tauriainen siirtyi kaudeksi 1990 Helsingin Jalkapalloklubiin, jossa hän pelasi kauden 1995 loppuun asti.


title: Pasi Tauriainen

text: Pääsarjapelejä Tauriaiselle kertyi 230 ja maaleja 53.


title: Pasi Tauriainen

text: Tauriaisten jalkapalloperheeseen kuuluvat myös Pasin veljet Kimmo ja Vesa.


title: Pasi Tauriainen

text: Pelaajauransa jälkeen Pasi Tauriainen on keskittynyt liiketoimintaan toimimalla perustamansa Duosport-urheiluliikeketjun toimitusjohtajana. Myös hänen veljensä Kimmo työskentelee ketjun palveluksessa.


title: Anna Jesień

text: Anna Jesień (o.s. Olichwierczuk, s. 10. joulukuuta 1978, Sokolowie Podlaskim) on puolalainen yleisurheilija, jonka päämatka on 400 metrin aitajuoksu.


title: Anna Jesień

text: Jesień karsiutui Sydneyn olympialaisissa 2000 400 metrin aitojen alkuerissä ajalla 57,36. Seuraavana vuonna hän karsiutui Edmontonin MM-kisoissa välierissä ajalla 55,64. Münchenin EM-kisoissa 2002 hän voitti EM-pronssia 400 metrin aidoissa ja oli samoissa kisoissa mukana Puolan joukkueessa, joka voitti EM-pronssia 4 x 400 metrin viestijuoksussa. Vuonna 2003 hän voitti Puolan mestaruuden 400 metrin aidoissa, mutta karsiutui Pariisin MM-kisoissa alkuerissä. Seuraavana vuonna hän voitti jälleen Puolan mestaruuden, mutta karsiutui Ateenan olympialaisissa alkuerissä. 2005 hän voitti maansa mestaruuden ja Euroopan cupin ajalla 54,90. Myöhemmin samana vuonna hän sijoittui neljänneksi Helsingin MM-kisoissa ajalla 54,17 ja .


title: Anna Jesień

text: Jesień voitti vuonna 2006 Puolan mestaruuden 400 metrin juoksussa ja sijoittui Euroopan cupin superliigassa viidenneksi 400 metrin aidoissa. Göteborgin EM-kisoissa hän juoksi kuudenneksi 400 metrin aidoissa ja oli mukana voittamassa EM-pronssia 4 x 400 metrin viestissä. Kauden lopussa hän oli neljäs ja yleisurheilun maailmancupissa kolmas. Seuraavana vuonna Jesień voitti Osakan MM-kisoissa MM-pronssia ajalla 53,92. Myöhemmin samana syksynä hän voitti ajalla 54,17.


title: Anna Jesień

text: Jesień sijoittui Pekingin olympialaisissa 2008 viidenneksi ajalla 54,29. hän oli kuudes. Vuonna 2009 hän voitti Euroopan joukkuemestaruuskilpailujen 400 metrin aitajuoksun Leiriassa, mutta karsiutui Berliinin MM-kilpailuissa välierissä. hän sijoittui viidenneksi.


title: Amani Abeid Karume

text: Amani Abeid Karume (s. 1. marraskuuta 1948) on Sansibarin presidentti marraskuusta 2000. Hän on Sansibarin ensimmäisen presidentin Abeid Karumen poika ja Chama Cha Mapinduzi (CCM) -puolueen jäsen.


title: Amani Abeid Karume

text: Karume on työskennellyt pitkään Sansibarin hallinnossa ja pitänyt hallitusvirkoja 1970-luvulta asti. 1980-luvulla hän oli brittiläisen konsulttiyrityksen palveluksessa. Hän palasi politiikkaan 1990. Karume valittiin presidentiksi vuonna 2000 epämääräisesti järjestetyissä vaaleissa.


title: Jukka Kanerva

text: Jukka Kanerva (10. syyskuuta 1955 – 27. syyskuuta 1998 Jyväskylä) oli suomalainen politiikan tutkija. Hän toimi muun muassa eri tehtävissä Suomen akatemiassa ja valtio-opin professorina Jyväskylän yliopistossa.


title: Jukka Kanerva

text: Kanerva väitteli yhteiskuntatieteiden tohtoriksi vuonna 1990 Niccolò Machiavellin retoriikkaa koskevalla tutkimuksellaan. Myöhemmin hän julkaisi tutkimuksia muun muassa presidentinvaalien retoriikasta.


title: Jukka Kanerva

text: Kanerva toimi aktiivisesti kunnallispolitiikassa sekä kaupunginhallituksen jäsenenä Vihreän liiton edustajana.


title: Jukka Kanerva

text: Kanerva kuoli polkupyöräonnettomuudessa myöhään illalla 27. syyskuuta 1998 Jyväskylän yliopiston kampuksella. Kanervalla oli kuollessaan vaimo ja seitsemän lasta.


title: Pentyyni

text: Pentyyni on alkyyneihin kuuluva hiilivety. Sen kemiallinen kaava on CH. Pentyynin moolimassa on 68,12 g/mol. Pentyyni ei liukene veteen. Pentyyni on myös tyydyttymätön hiilivety, koska yhdiste sisältää kolmoissidoksen kahden hiiliatomin välillä.


title: Heli Keinonen

text: Heli Keinonen (s. 5. huhtikuuta 1943 Joensuu) on suomalainen laulaja, joka vuonna 1966 levytti itäkarjalaisia lauluja. Hän soitti banjoa ja kitaraa , jonka kanssa hän esiintyi opiskellessaan Turussa. Hän pääsi koelaulutilaisuuteen Toivo Kärjen studioon Fazerille, mutta Kärki ei uskonut itäkarjalaisten laulujen menestykseen. Sen sijaan kilpaileva levy-yhtiö Scandia suostui levyttämään niitä. Ensimmäinen single oli "Ajettih da tsignaiset / Ruskie neitšyt, valgie neitšyt". Kohta julkaistiin vielä toinen itäkarjalainen single "Itkey neiŝyt / Laskettakkua brihat hebot". Keinonen levytti myös työväenlauluja, joista tunnetuimpia ovat ”Kuolemaantuomitun hyvästijättö” ja ”Sotaorvon vala”. Hän esiintyi myös M. A. Nummisen levyllä "In memoriam" ja Lasse Mårtensonin hengellisellä poplevyllä "Voiko sen sanoa toisinkin". 1980-luvulla Keinonen opiskeli arabiaa Sudanissa ja kääntyi muslimiksi. Nykyisin hän toimii arabian kielen opettajana Suomessa.


title: María Vasco

text: María Vasco (s. 26. joulukuuta 1975 Barcelona, Barcelonan maakunta, Espanja) on espanjalainen kävelijä.


title: María Vasco

text: Vasco käveli 1990 Plovdivin nuorten MM-kisoissa 5 000 metrin ratakävelyssä viidenneksitoista ajalla 23.47,98. Viisi vuotta myöhemmin hän sijoittui Göteborgin MM-kisoissa 10 kilometrin kävelyssä kahdenneksikymmenenneksikuudenneksi ajalla 45.05. Seuraavana vuonna hän voitti Espanjan mestaruuden 10 kilometrin kävelyssä ja 1997 käveli kävelyn maailmancupissa samalla matkalla kahdenneksikymmenenneksitoiseksi ajalla 43.54. Vuonna 1998 hän voitti maansa mestaruuden 20 kilometrin kävelyssä ja sijoittui Budapestin EM-kisoissa 10 kilometrillä viidenneksi ajalla 43.02. Seuraavana vuonna hän käveli kävelyn maailmancupissa 20 kilometrillä kahdenneksikymmenenneksikolmanneksi ajalla 1.32.38 ja Sevillan MM-kisoissa kymmenenneksi. Sydneyn olympialaisissa 2000 hän voitti olympiapronssia ajalla 1.30.23. Vuonna 2001 hän voitti Espanjan mestaruuden ja sijoittui Edmontonin MM-kisoissa viidenneksi ajalla 1.30.19.


title: María Vasco

text: Vasco voitti vuonna 2002 Espanjan mestaruuden sekä 10 000 metrin ratakävelyssä että 20 kilometrin kävelyssä. Hän sijoittui samana vuonna kävelyn maailmancupissa 20 kilometrillä kahdeksanneksi. Seuraavana vuonna hän voitti Espanjan mestaruuden 20 kilometrillä ja käveli samalla matkalla kävelyn Euroopan-cupissa kolmanneksi ajalla 1.28.10. Seuraavana vuonna hän voitti jälleen Espanjan mestaruuden ja sijoittui kävelyn maailmancupissa kolmanneksi ajalla 1.27.36. Myöhemmin samana vuonna Ateenan olympialaisissa hän oli seitsemäs. Helsingin MM-kisoissa 2005 hän sijoittui neljänneksi. Vasco käveli Göteborgin EM-kisoissa 2006 viidenneksitoista ja voitti seuraavana vuonna Osakan MM-kisoissa MM-pronssia. Vuonna 2008 hän sijoittui viidenneksi sekä kävelyn maailmancupissa että Pekingin olympialaisissa. Berliinin MM-kisoissa 2009 hän keskeytti. Hän voitti maailmancupin 20 kilometriä 2010, mutta keskeytti saman vuoden Barcelonan EM-kisoissa. Seuraavan vuoden Daegun MM-kisoissa hän sijoittui 13:nneksi.


title: Yarelis Barrios

text: Yarelis Barrios Castañeda (s. 12. heinäkuuta 1983 Pinar del Río) on kuubalainen kiekonheittäjä.


title: Yarelis Barrios

text: Barrios voitti kiekonheiton kultaa Pan-Amerikan kisoissa 2007 tuloksella 61,72. Myöhemmin samana vuonna hän voitti Osakan MM-kisoissa hopeaa tuloksella 63,90. Pekingin olympiakiekossa 2008 hän sijoittui alun perin hopealle heitettyään toisella kierroksella 63,64 häviten noin metrin kilpailun voittajalle Stephanie Brown-Traftonille. Barrios kuitenkin kärysi Pekingin dopingnäytteen uudelleenanalysoinnissa vuonna 2016 ja menetti hopeansa. Hän ehti tosin myymään saamansa mitalin eBay-nettikaupassa noin 10 000 eurolla kesäkuussa 2016. Hän oli saanut tietää dopingkärystään toukokuussa 2016. Barrios sai tapauksesta vuoden kilpailukiellon ajalle 15.6.2016–14.6.2017 ja kaikki hänen tuloksensa hylättiin takautuvasti aikaväliltä 18.8.2008–17.8.2009. Hylättyihin tuloksiin sisältyi vuoden 2008 voitto tuloksella 64,88.


title: Yarelis Barrios

text: Berliinin MM-kisoissa 2009 Barrios voitti hopeaa tuloksella 65,31 häviten tällä kertaa voittajalle Dani Samuelsille vain 13 senttiä. Hän voitti tuloksella 65,86 ja sijoittui Splitin maanosien cupissa 2010 kolmanneksi. Daegun MM-kilpailuissa 2011 hän sai pronssia tuloksella 65,73 ja Pan-Amerikan kisoissa samana vuonna hän voitti kultaa ennätyksellään 66,40. Lontoon olympialaisissa 2012 hän sijoittui alun perin neljänneksi, mutta nousi myöhemmin pronssille Darja Pištšalnikovan jäätyä kiinni dopingista. Moskovan MM-kilpailuissa 2013 Barrios sijoittui pronssille tuloksella 64,96.


title: Yarelis Barrios

text: Barrios voitti universiadien kiekonheiton 2007. Keski-Amerikan- ja Karibian-mestaruuskilpailuissa hän on saanut kultaa 2005 ja 2008 sekä hopeaa 2009. Ibero-Amerikan mestaruuskilpailuissa hän oli toinen 2010.


title: Zhang Wenxiu

text: Zhang Wenxiu (, s. 22. maaliskuuta 1986 Liaoning, Kiina) on kiinalainen moukarinheittäjä.


title: Zhang Wenxiu

text: Edmontonin MM-kisoissa 2001 Zhang oli 11:s tuloksella 61,61 m. Seuraavana vuonna hän karsiutui Kingstonin nuorten MM-kisoissa ja voitti alle 20-vuotiaiden Aasian-mestaruuden. Hän karsiutui myös Pariisin MM-kisoissa 2003 tuloksella 65,09 m, mutta Ateenan olympialaisissa 2004 hän heitti seitsemänneksi tuloksella 72,03 m. Helsingin MM-kisoissa 2005 Zhang oli viides, mutta sijoitus parani vuonna 2013 neljänneksi voittajan dopingkäryn myötä. Vuonna 2005 Zhang voitti Aasian mestaruuden. Yleisurheilun maailmancupissa 2006 hän sijoittui neljänneksi. Hän voitti kultaa Dohan Aasian kisoissa 2006 maanosan ennätyksellä 74,15 m. Zhang voitti Osakan MM-kisoissa 2007 MM-pronssia tuloksella 74,39 m.


title: Zhang Wenxiu

text: Pekingissä 2008 Zhang voitti moukarinheiton olympiapronssia tuloksella 74,32 m. Berliinin MM-kilpailuissa 2009 hän sijoittui viidenneksi tuloksella 72,57 m. Hän voitti samana vuonna Aasian-mestaruuden Kantonissa tuloksella 72,07 m. Aasian kisoissa 2010 Zhang voitti kultaa ja sijoittui toiseksi maanosien cupissa. Daegun MM-kilpailuissa 2011 hän voitti pronssia tuloksella 75,03 m. Lontoon olympialaisissa 2012 hän sijoittui neljänneksi tuloksella 76,34 m. Moskovan MM-kilpailuissa 2013 hän sai pronssia heitettyään 75,58 m.


title: Zhang Wenxiu

text: Aasian kisoissa 2014 Zhang voitti kultaa tuloksella 77,33 m. Hän oli antanut ennen kilpailuja positiivisen dopingnäytteen ja hänen suorituksensa hylättiin aluksi, mutta hylkäys kumottiin myöhemmin kun dopingkäryn katsottiin johtuneen saastuneesta ruoasta. Zhang sai hopeaa Pekingin MM-kilpailuissa 2015 tuloksella 76,33 m ja Rion olympialaisissa 2016 tuloksella 76,75 m. Lontoon MM-kilpailuissa 2017 hän sijoittui neljänneksi tuloksella 74,53 m.


title: Zhang Wenxiu

text: Zhangin hallussa on moukarinheiton nuorten maailmanennätys 73,24 m vuodelta 2005. Hän paransi moukarinheiton Aasian ennätystä useasti vuosina 2005–2012, ensimmäisen kerran tuloksella 73,24 m ja viimeisen kerran tuloksella 76,99 m. Hänen maannaisensa Wang Zheng rikkoi ennätyksen maaliskuussa 2014 tuloksella 77,68 m.


title: Élodie Ouédraogo

text: Élodie Ouédraogo (s. 27. helmikuuta 1981 Saint-Josse-ten-Noode) on belgialainen yleisurheilija.


title: Élodie Ouédraogo

text: Ouédraogo edusti aiemmin Burkina Fasoa ja piti lähes kahdeksan vuotta hallussaan maan ennätystä 100 metrin aitajuoksussa ajalla 13,87. Hän karsiutui 2000 Santiago de Chilen nuorten MM-kisoissa 100 metrin aitojen välierissä ajalla 13,76. Vuonna 2005 hän voitti Belgian sisäratojen mestaruuden 60 metrillä sekä juoksi kolmanneksi Universiadeissa 200 metrin juoksussa ajalla 23,62. Osakan MM-kisoissa 2007 hän karsiutui 400 metrin aitajuoksun alkuerissä ajalla 56,44, mutta oli samoissa kisoissa mukana Belgian joukkueessa, joka voitti MM-pronssia 4 × 100 metrin viestijuoksussa. Joukkueessa juoksivat lisäksi Olivia Borlée, Hanna Mariën ja Kim Gevaert. Pekingin olympialaisissa 2008 Ouédraogo juoksi viestin kolmannen osuuden Belgian-ennätysaikaan päättyneessä viestissä. Joukkue sijoittui alun perin toiseksi, mutta nousi vuonna 2016 olympiavoittoon kun edelle sijoittunut Venäjän joukkue hylättiin dopingin takia. Hän karsiutui 400 metrin aitojen välierissä sekä Berliinin MM-kisoissa 2009 ajalla 57,58 että Barcelonan EM-kisoissa 2010 ajalla 58,60. Daegun MM-kisoissa 2011 hän karsiutui jälleen välierissä, vaikka juoksi ennätyksensä 55,29. Lontoon olympialaisissa 2012 hän karsiutui niin ikään välierissä ennätyksellään 55,20.


title: Tarve

text: Tarve on asia, joka on onnellisuuden, elossapysymisen tai jonkin muun halutun asian edellytys.


title: Tarve

text: Seppo Auran mukaan yleisemmän psykologisen teorian osana ei ole olemassakaan erityistä tarveteoriaa, koska siinä tarvetta käsitellään aina yhteydessä muihin psykologisiin tasoihin. Auran mukaan ihmisen toiminnan perusta ei ole tarpeiden tyydyttämisessä, vaan siinä vuorovaikutuksessa, jossa yksilöt ja ihmisryhmät ovat suhteessa yhteiskuntaansa ja kulttuuriinsa. Ranskalaisen filosofin Lucien Séven mukaan tarpeen käsitettä voidaan pitää peruskäsitteenä vain ihmisen esihistoriallisten vaiheiden selittämisessä. Myöhemmin sillä ei hänen mielestään enää ole samaa selitysvoimaa.


title: Ukkosenjumalan poika

text: Ukkosenjumalan poika on Arto Paasilinnan romaani vuodelta 1984 (WSOY).


title: Ukkosenjumalan poika

text: Romaanissa Ukko ylijumalan poika Rutja lähetetään maan päälle herättämään suomalaisten usko vanhoihin jumaliin. Rutja on Paasilinnan luoma hahmo eikä kuulu suomalaiseen mytologiaan. Kirjassa myös ivaillaan ja satirisoidaan kristinuskon kustannuksella.


title: Ukkosenjumalan poika

text: Paimion kesäteatteri on tehnyt kirjan pohjalta näytelmän vuonna 1995.


title: Ukkosenjumalan poika

text: Ohkolan kesäteatteri tekee parhaillaan kirjan pohjalta näytelmää heinä-elokuussa 2016.


title: Ukkosenjumalan poika

text: Hankasalmen kesäteatteri (Venekosken kesäteatteri) Esittää Ukkosenjumalan pojan kesällä 2010


title: Jyväskylän Hockey Cats

text: Jyväskylän Hockey Cats on entinen jyväskyläläinen naisjääkiekkoseura.


title: Jyväskylän Hockey Cats

text: JyHC perustettiin vuonna 1996. Joukkue tunnetaan myös nimellä Cats Jyväskylä. Seuran edustusjoukkue pelasi naisten SM-sarjaa. Hockey Cats ry voitti kaudella 2015–2016 Suomen mestaruuden. Joukkue pelasi nimellä JYP Naiset. Kauden päätteeksi seura luopui sarjapaikasta ja lopetti toiminnan. Naisten jääkiekkotoiminta siirtyi JYP Juniorit ry:n alaisuuteen.


title: William R. Perl

text: William Raphael Perl (21. syyskuuta 1906 Praha, Itävalta-Unkari – 24. joulukuuta 1998 Washington D.C., Yhdysvallat) oli amerikkalainen sionisti ja Malmedyn verilöylyn pääkuulustelija.


title: William R. Perl

text: Perl vietti suurimman osan lapsuudestaan ja nuoruudestaan Wienissä. Hän opiskeli lakia Wienin yliopistossa, jossa liittyi juutalaiseen veljeskuntaan. Hän osallistui aktiivisesti kasvavan sionistisen liikkeen toimintaan. Valmistuttuaan lakitieteen tohtoriksi ja kansainvälisen kaupan maisteriksi, hän toimi asianajajana Wienissä kunnes natsit kaappasivat vallan 1938 Itävallassa.


title: William R. Perl

text: Perl pyrki suojelemaan Itävallan juutalaisia natsien toimilta. Hän kokosi nuorista sionisteista ryhmän "Die Aktion", joka omistautui itsenäisen juutalaisvaltion perustamiselle. Die Aktion järjesti juutalaisryhmän siirron silloin Ison-Britannian hallitsemaan Palestiinaan. Muiden sionistien ja kreikkalaisten salakuljettajien avulla Perl organisoi useita samankaltaisia laittomia maastamuuttoja. Operaatiota häiritsivät Gestapon lisäksi myös laitonta maahanmuuttoa vastaan toimineet brittiläiset agentit. Tästä huolimatta Perl onnistui saamaan arviolta 40 000 ihmistä turvaan natsivainoilta.


title: William R. Perl

text: Perl meni naimisiin juutalaisuuteen kääntyneen wieniläisnaisen Lore Rolligin kanssa 1938. Avioliitto oli salainen, koska natsien rotulakien mukaan seka-avioliitot olivat kiellettyjä. Vuonna 1940 Perl siirtyi Yhdysvaltoihin järjestämään myös Loren muuttoa sinne. Tämä toive hautautui kun Saksa julisti sodan Yhdysvalloille. Sodan aikana Lore jäi kiinni autettuaan juutalaislapsia ja lähetettiin Ravensbrückin keskitysleirille.


title: William R. Perl

text: Perl värväytyi Yhdysvaltojen armeijaan sotilastiedustelu-upseeriksi 1941. Hänet sijoitettiin Lontooseen, jossa hän työskenteli sattumoisin samojen agenttien kanssa, jotka olivat olleet hänen perässään muutamaa vuotta aiemmin. Kun Wien joutui Neuvostoliiton haltuun 1945 Perl riskeerasi oman vapautensa ja matkusti salaa kaupunkiin pelastamaan vaimoaan. Amerikkalaisia oli ehdottomasti kielletty liikkumasta venäläisten alueella. Lore oli selviytynyt Ravensbrückista.


title: William R. Perl

text: Sodan jälkeen luutnantti Perl toimi pääkuulustelijana SS-eversti Joachim Peiperin ja muiden SS-miesten Malmedyn verilöylyn oikeudenkäynnissä Dachaussa. Perlit asettuivat Yhdysvaltoihin pysyvästi kahden poikansa kanssa. Perl opiskeli psykologiaa Columbian yliopistossa ja palveli armeijan psykologina kunnes jäi eläkkeelle everstiluutnantin arvoisena 1966.


title: William R. Perl

text: 1970-luvun alussa Perl protestoi Neuvostoliiton juutalaisvainoja vastaan. Perlin järjestämät mielenosoitukset saivat kansainvälistä julkisuutta. Koska osa mielenosoituksista järjestettiin Neuvostoliiton suurlähetystön edustalla, Perl pidätettiin ja tuomittiin oikeudessa 1976. Perl toimi kuolemaansa asti aktiivisena juutalaisten oikeuksien puolustajana. Hän kirjoitti myös juutalaisasiaa ajavia kirjoja.


title: Robben Island

text: Robben Island () on Etelä-Afrikassa Kapkaupungin edustalla sijaitseva saari. Saarella toimi vankila, jossa pidettiin apartheidin aikana poliittisia vankeja. Heistä kuuluisin, Etelä-Afrikan myöhempi presidentti Nelson Mandela, vietti saarella 18 vuotta. Eteläafrikkalaisten lisäksi saarella oli myös namibialaisia vankeja, joista kuuluisin oli Herman Andimba Toivo ya Toivo.


title: Robben Island

text: Robben Islandilla oli asutusta jo kivikaudella, jolloin meri oli alempana ja saarelle pääsi mantereelta kävellen. 1600-luvulta asti saarta on käytetty eristyspaikkana – vankilana ja leprasairaalana.


title: Robben Island

text: Vankila suljettiin vuonna 1991 ja siitä tehtiin museo. Nykyisin saari on Unescon maailmanperintökohde.


title: Brummbär

text: Sd. Kfz. 166 Sturmpanzer IV ("Sturmgeschütz IV mit 15cm StuH 43") oli saksalainen toisen maailmansodan aikainen Panzerkampfwagen IV:n alustalle rakennettu panssaroitu rynnäkköhaupitsi. Vaunu tunnetaan nykyisin parhaiten liittoutuneiden sille antamalla lempinimellä Brummbär. Saksalaiset eivät itse koskaan käyttäneet tätä nimeä, vaan vaunu tunnettiin nimellä Stupa (lyhenne sanasta "Sturmpanzer").


title: Brummbär

text: Brummbäriä valmistettiin Panzer IV Ausf. F, Ausf. G ja Ausf. H:n alustoille huhtikuusta 1943 vuoden 1945 maaliskuuhun neljässä erässä yhteensä 306 kappaletta.


title: Elämänkatsomustietokasvatus

text: Elämänkatsomustietokasvatus on Suomessa lasten päivähoidossa annettavaa kasvatusta. Se on vaihtoehtoinen uskontokasvatukselle, josta määrää lakiin lasten päivähoidosta vuonna 1983 lisätty toinen pykälä.


title: Elämänkatsomustietokasvatus

text: Vuodelta 2000 olevien esiopetuksen opetussuunnitelman perusteiden mukaan elämänkatsomustietokasvatuksen tavoitteena on ”kehittää valmiuksia kohdata vakaumuksellisia kysymyksiä, jotka liittyvät ihmissuhteisiin, kulttuuri-identiteettiin, ihmisen ja luonnon suhteeseen ja yhteisöön. Opetuksessa käsitellään suvaitsevaisuutta ja kohtuullisuutta, oikeudenmukaisuutta ja reiluutta, rohkeutta ja omaa identiteettiä sekä hyväntahtoisuutta ja huolenpitoa”.


title: Elämänkatsomustietokasvatus

text: Uskonnon ja vakaumuksen vapauden oikeutena turvaa Suomen perustuslain 11 §. Esiopetusikäisten kohdalla oikeutta käyttää huoltaja, joka valitsee joko uskontokasvatuksen tai elämänkatsomustietokasvatuksen. Esiopetuksen eettinen kasvatus on koko esiopetusryhmälle yhteistä.


title: Inha Babakova

text: Inha Babakova (omaa sukuaan Butkus, s. 27. kesäkuuta 1967 Ašgabatissa, Turkmenistanissa) on liettualaissyntyinen, ukrainalainen entinen korkeushyppääjä. Hän voitti maailmanmestaruuden Sevillassa 1999, olympiapronssia Atlantassa 1996 sekä useita muita mitaleita ulko- ja sisäratojen MM-kilpailuista. Arvokisamenestyksien lisäksi hän voitti n korkeuden vuosina 1995 ja 1997 sekä sijoittui vuosina 1999 ja 2001 toiseksi. Babakovan ennätys on 205 cm vuodelta 1995.


title: Lehtosinilatva

text: Lehtosinilatva ("Polemonium caeruleum") on monivuotinen ja voimakkaasti tuoksuva puutarha- ja koristekasvi, jota esiintyy myös niityillä ja lehtimetsissä. Nimestään huolimatta se voi olla myös valkokukkainen.


title: Lehtosinilatva

text: Täysikasvuisena tämä kukka on pituudeltaan noin 30–80 senttimetriä ja se tarvitsee näin noin neliömetrin tilaa kasvaa. Se lehdet ovat parilehdykkäiset, varsi jäykkä ja pysty, kukinto varren päässä. Lehtosinilatvan kukinta-aika on heinäkuun ja elokuun aikaan. Se kasvaa parhaiten puolivarjoisissa ja osittain kosteissa paikoissa, mutta kasvaa myös savipohjaisessa maassa. Lehtosinilatvan kukintaikä alkaa kahdesta vuodesta, mutta voi kestää montakin vuotta. Lehtosinilatva tulee kylvää joko keväällä tai syksyllä, hyvin muokattuun savi- tai multamaahan. Siemeniä ei tule peittää lainkaan.


title: Lehtosinilatva

text: Luonnonvaraista lehtosinilatvaa kasvaa Keski- ja Itä-Euroopassa. Suomessa alkuperäisenä luonnonkasvina se kasvaa todennäköisesti Etelä-Savon ja Pohjois-Karjalan alueilla. Sitä esiintyy runsaasti ravinteisilla ja kosteilla niityillä, lehdoilla ja puolivarjoisissa lehtimetsissä. Muualla Suomessa sitä tavataan puutarhakarkulaisena.


title: Lehtosinilatva

text: Lehtosinilatva on erittäin hyvä mehiläiskasvi. Tätä kukkaa pölyttävät myös perhoset ja kimalaiset. Aikanaan tämä kasvi saattoi olla jopa maamme suosituin puutarhakasvi. Lehtosinilatva on harventunut viime vuosina huomattavasti.


title: Harri Nuutinen

text: Harri Nuutinen (s. 3. lokakuuta 1962 Helsinki) on suomalainen hanuristi, laulaja ja muusikko. Nuutinen kiertää tanssilavoja aktiivisesti oman Tanssin Taika-orkesterinsa kanssa, perinteistä tanssimusiikkia soittaen. Harri Nuutisen ura alkoi jo 14-vuotiaana, jolloin hän voitti iskelmälaulun SM-kilpailujen vanhan tanssimusiikin sarjan vuonna 1977. Tästä alkoi myös levytysura.


title: Harri Nuutinen

text: Harri Nuutinen on toiminut myös radioamatöörinä (tunnuksella OH2JBA) vuodesta 1994 alkaen.


title: Virve Nuotio

text: Virve Nuotio (s. 25. syyskuuta 1975 Turku) on suomalainen laulaja, joka levytti kymmenvuotiaana levylle "Lasten TV-suosikit". Nuotio voitti Ponnahdus Pinnalle -kilpailun vuonna 1995. Nuotion isä on Arto Nuotio.


title: Arto Nuotio

text: Arto Nuotio (myös Aquarius, s. 9. syyskuuta 1952 Sauvo) on suomalainen laulaja.


title: Arto Nuotio

text: Nuotion keikkailu alkoi Pekka Arevan orkesterin laulusolistina. Vuonna 1970 hän osallistui Supertähti -70 -laulukilpailuun, jonka myötä hän pääsi levyttämään ensisinglen "Monja" / "Aina näin teen" taiteilijanimellä Aquarius. Sen jälkeen Nuotio keikkaili Semities-yhtyeen kanssa. Vuonna 1984 perustettiin Finlanders, jossa Nuotio oli laulajana kuusi vuotta, ja vuonna 1990 hän aloitti soolouran.


title: Arto Nuotio

text: Nykyään Nuotio asuu Maskussa.


title: Quiet Riot (albumi)

text: Quiet Riot on kalifornialaisen hard rock-yhtye Quiet Riotin nimikkoalbumi sekä yhtyeen debyyttialbumi, joka julkaistiin 1977. Albumilla soittaa kitaraa Randy Rhoads ja se julkaistiin vain Japanissa.


title: Esa Nummela

text: Esa Nummela (s. 7. maaliskuuta 1977 Vihti) on suomalainen laulaja, joka osallistui Seinäjoen Tangomarkkinoille vuonna 1998, sijoittuen viiden parhaan joukkoon. Vuonna 2000 Nummela osallistui uudelleen ja sijoittui tangoprinssiksi.


title: Leena Nilsson

text: Leena Sisko Nilsson (s. 5. heinäkuuta 1962 Helsinki) on suomalainen laulaja, jonka laulajanura alkoi vuonna 1978 Ernos-yhtyeessä. Myöhemmin Nilsson lauloi mainoksissa, joista tunnettuja ovat mm. Valion "Aina kun mä maitoo juon" sekä "Hyppää Hassen siivelle". Nilsson on osallistunut Suomen Eurovision laulukilpailun alkukarsintoihin useamman kerran, vuosina 1984, 1987 ja 1992. Nilsson oli 1985–2000 naimisissa viihdetaiteilija Heikki "Rele" Kosusen kanssa ja pariskunnalla on yksi poika.


title: Speed – Kuoleman kyydissä

text: Speed – Kuoleman kyydissä ("Speed") on vuonna 1994 ensi-iltansa saanut toimintatrilleri. Elokuvan on ohjannut toimintajännärien kuvaajana aiemmin toiminut Jan de Bont, ja pääosia näyttelevät Keanu Reeves, Dennis Hopper ja Sandra Bullock.


title: Speed – Kuoleman kyydissä

text:
Elokuva kertoo poliisista nimeltä Jack Traven, joka yrittää kollegansa Harry Templen kanssa pysäyttää psykopaattista Howard Paynea. Payne asensi suureen pilvenpiirtäjään pommin. Jackin ja Harryn saavuttua paikalle alkaa takaa-ajo, mutta Paynen luullaan kuolleen räjähdykseen. Myöhemmin Payne soittaa Jackille ja ilmoittaa, että hänellä on uusi kohde. Payne on asentanut pommin linja-autoon. Vaaralliseksi tilanteen tekee se, että jos bussin nopeus laskee alle 80 km/h, pommi räjähtää.
"Video-oppaassa" vuodelta 1994 Bello Romano kutsuu elokuvaa De Bontin päteväksi esikoisohjaukseksi, joka panostaa ylipitkän juonen sijasta olennaiseen eli vauhtiin. Hän antaa "Speedille" neljä tähteä viidestä, mikä vastaa sanallista arviota ”hyvä”.


title: Thomas Wolfe

text: Thomas Clayton Wolfe (3. lokakuuta 1900 – 15. syyskuuta 1938) oli yhdysvaltalainen kirjailija. Hän julkaisi neljän täysimittaisen romaaninsa ohella muun muassa novelleja, draamaa ja romaaniluonnoksia. Wolfe sairastui viimeisenä elinvuotenaan keuhkokuumeeseen, joka paheni tuberkuloosiksi. Hän menehtyi vain 37-vuotiaana sairauden levittyä aivoihin.


title: Thomas Wolfe

text: Wolfe oli syntyjään Ashevillestä, Pohjois-Carolinasta. Hänen ensimmäisen romaaninsa "Look Homeward, Angelin" (1929) esikuvana on käytetty todellisia Ashevillen asukkaita, ja kirja aiheutti ilmestyessään kohun. Toinen arvostettu romaani "You Can’t Go Home Again" ilmestyi täydellisenä vasta postuumisti vuonna 1940.


title: Thomas Wolfe

text: Wolfea pidetään yhtenä 1900-luvun merkittävimmistä yhdysvaltalaisista kirjailijoista. Häneltä sai vaikutteita esimerkiksi Jack Kerouac. Hänen työstään antoi ylistäviä kommentteja lisäksi William Faulkner.


title: Thomas Wolfe

text: 2016 julkaistu elokuva "Genius" perustuu löyhästi Wolfen elämään, siihen miten hän julkaisi ensimmäiset kirjansa ja tuli tunnetuksi.


title: Marcin Marciniszyn

text: Marcin Marciniszyn (s. 7. syyskuuta 1982 Bystrzyca Kłodzka) on puolalainen pikajuoksija, joka kilpailee pääasiassa 400 metrin juoksussa.


title: Marcin Marciniszyn

text: Marciniszyn voitti vuonna 2001 Puolan nuorten mestaruuden 400 metrillä. Kaksi vuotta myöhemmin hän voitti maansa alle 23-vuotiaiden mestaruuden ja Birminghamin MM-hallikilpailuissa hän juoksi 4 × 400 metrin viestijuoksussa alun perin neljänneksi sijoittuneessa Puolan joukkueessa. Myöhemmin joukkue nousi kuitenkin Jerome Youngin ja Yhdysvaltain joukkueen hylkäyksen jälkeen kolmanneksi. Vuonna 2004 hän voitti Puolan mestaruuden 400 metrillä. Vuonna 2005 hän karsiutui Madridin sisäratojen EM-kisoissa 400 metrin alkuerissä ajalla 46,89. Myöhemmin samana vuonna hän voitti Puolan mestaruuden, mutta karsiutui Helsingin MM-kisoissa alkuerissä ajalla 45,97. Seuraavana vuonna hän voitti Puolan sisäratojen mestaruuden. Moskovan sisäratojen MM-kisoissa Marciniszyn karsiutui 400 metrin välierissä, mutta oli samoissa kisoissa mukana Puolan joukkueessa, joka voitti MM-hopeaa 4x400 metrin viestijuoksussa. Myöhemmin samana vuonna hän voitti Puolan mestaruuden ja karsiutui Göteborgin EM-kisojen välierissä ajalla 45,96.


title: Marcin Marciniszyn

text:
Marciniszyn voitti Puolan mestaruuden vuonna 2007. Osakan MM-kilpailuissa hän karsiutui 400 metrin alkuerissä ajalla 45,83, mutta oli mukana voittamassa MM-pronssia 4 x 400 metrin viestissä.
Vuoden 2009 Torinon sisäratojen EM-kisoissa hän voitti jälleen pronssia pitkästä viestistä. Marciniszyn voitti myös Puolan mestaruuden vuonna 2009, mutta Berliinin MM-kilpailuissa hän karsiutui 400 metrin alkuerissä. Vuonna 2010 hän karsiutui alkuerissä Dohan sisäratojen MM-kisoissa ja välierissä Barcelonan EM-kisoissa. Daegun MM-kisoissa 2011 hän karsiutui jälleen välierissä.


title: Citroën C3

text: Citroën C3 on Citroënin vuodesta 2002 lähtien valmistama pieni henkilöautomalli, joka pienemmän Citroën C2:n kanssa korvasi Citroën Saxon.


title: Citroën C3

text: Ensimmäisen sukupolven C3 esiteltiin Frankfurtin autonäyttelyssä syksyllä 2001. Se oli ensimmäinen malli, joka perustui PSA-konsernin uudelle PF1-pohjalevylle. Pyöreäksi muotoiltu uusi malli tarjosi edeltäjäänsä huomattavasti suuremmat sisätilat. Vuonna 2003 tuli markkinoille kaksiovinen C3 Pluriel, joka on muunneltavissa tavallisesta umpiautosta avoautoksi ja lava-autoksi.


title: Citroën C3

text: Vuoden 2002 Euro NCAP -kolaritestistä C3 sai tulokseksi neljä tähteä viidestä.


title: Citroën C3

text: Vuonna 2004 esiteltiin C3 X-TR, jonka olemusta on muutettu maastohenkisemmäksi mustilla puskureilla, lokasuojien levityksillä ja kattokaiteilla.


title: Citroën C3

text: C3 koki syksyllä 2005 pienen kasvojenkohotuksen, jossa näkyvimmät muutokset tehtiin etupuskuriin. Myös takavaloja uudistettiin.


title: Citroën C3

text: Toisen sukupolven C3 esiteltiin Frankfurtin autonäyttelyssä syksyllä 2009. Se on muotoiltu edeltäjänsä tavoin pyöreäksi, mutta on sitä pidempi, leveämpi ja korkeampi. Vuotta aiemmin oli jo esitelty pieni tila-automalli C3 Picasso.


title: Citroën C3

text: Vuoden 2009 Euro NCAP -kolaritestistä C3 sai tulokseksi neljä tähteä viidestä.


title: Citroën C3

text: Geneven autonäyttelyssä keväällä 2013 esiteltiin kasvojenkohotuksen kokenut C3, joka sai uudet puskurit ja etusäleikön. Uudessa etupuskurissa oli LED-päiväajovalot.


title: Citroën C3

text: Kolmannen sukupolven C3 ensiesiteltiin kesäkuussa 2016 Pariisissa, tämän jälkeen suurelle yleisölle syksyllä järjestetyssä Pariisin autonäyttelyssä. Edeltäjäänsä verrattuna uusi C3 on viisi senttimetriä pidempi kokonaispituudeltaan ja seitsemän senttimetriä akseliväliltään, mutta viisi senttimetriä matalampi. Malliin saa Citroën C4 Cactuksessa esitellyt auton kylkiä kolhiintumiselta suojaavat Airbump-ilmatyynyt sekä kaksivärimaalauksen. Auto perustuu edelleen samalle PF1-pohjalevylle kuin mallin kaksi edellistä sukupolvea.


title: Olivia Borlée

text: Olivia Borlée (s. 10. huhtikuuta 1986) on belgialainen pikajuoksija.


title: Olivia Borlée

text: Borlée oli Osakan MM-kisoissa 2007 mukana Belgian joukkueessa, joka voitti 4 × 100 metrin viestijuoksussa MM-pronssia. Joukkueessa juoksivat lisäksi Hanna Mariën, Élodie Ouédraogo ja Kim Gevaert. Belgia juoksi täsmälleen samalla joukkueella Pekingin olympialaisissa 2008 alun perin hopealle 4 × 100 metrin viestissä. Loppuaika 42,54 oli Belgian-ennätys. Joukkue nousi myöhemmin olympiavoittoon kun edelle sijoittunut Venäjän joukkue hylättiin dopingin takia.


title: Olivia Borlée

text: Borlée karsiutui 200 metrin välierissä Göteborgin EM-kisoissa 2006 ajalla 23,90, Berliinin MM-kisoissa 2009 ajalla 23,42, Barcelonan EM-kisoissa 2010 ajalla 23,44 ja Helsingin EM-kisoissa 2012 ajalla 23,66.


title: Teaser

text: Teaser (), teaseri eli tiiseri on lyhyt esittelyfilmi, joka esittelee pian ilmestyvää elokuvaa, videopeliä tai televisio-ohjelmaa. Teaserista ei yleensä saada selville juonta, vaan sen on tarkoitus kertoa tietyn elokuvan, pelin tai televisio-ohjelman olevan tulossa. Teasereita esitetään useimmiten elokuvateattereissa ja niiden pituus on keskimäärin 30–60 sekuntia.


title: Craig Pickering

text: Craig Pickering (s. 16. lokakuuta 1986) on brittiläinen pikajuoksija ja rattikelkkailija.


title: Craig Pickering

text: Pickering voitti 100 metrin juoksussa pronssia Sherbrooken alle 18-vuotiaiden MM-kisoissa 2003 ajalla 10,85 ja kultaa Kaunasin alle 20-vuotiaiden EM-kisoissa 2005 ajalla 10,51. Vuotta myöhemmin hän juoksi Euroopan cupin superliigassa matkan kuudenneksi ajalla 10,47. Vuonna 2007 hän voitti Yhdistyneen kuningaskunnan sisäratojen mestaruuden 60 metrillä. Birminghamin sisäratojen EM-kisoissa hän voitti samalla matkalla hopeaa ajalla 6,59. Osakan MM-kisoissa 2007 hän karsiutui 100 metrin välierissä ajalla 10,29, mutta oli samoissa kisoissa mukana Yhdistyneen kuningaskunnan joukkueessa, joka voitti 4 × 100 metrin viestijuoksussa MM-pronssia. Saman vuoden alle 23-vuotiaiden EM-kisoissa hän voitti hopeaa 100 metrillä ennätyksellään 10,14 ja kultaa 4 × 100 metrin viestissä. Pekingin olympialaisissa 2008 hän karsiutui 100 metrin puolivälierissä ajalla 10,18. Torinon sisäratojen EM-kisoissa 2009 hän oli viides 60 metrillä ajalla 6,61.


title: Craig Pickering

text: Pickering on kilpaillut rattikelkkailussa joulukuusta 2012 lähtien. Hän tavoittelee pääsyä Sotšin talviolympialaisiin 2014.


title: Rick Santorum

text: Richard John Santorum (s. 10. toukokuuta 1958 Winchester, Virginia) on yhdysvaltalainen republikaaninen poliitikko ja lakimies. Hän oli Yhdysvaltain edustajainhuoneen jäsen 1991–1995 ja senaattori 1995–2007. Hän on yhdysvaltalaisella mittapuulla konservatiivi sekä sosiaalisissa että taloudellisissa kysymyksissä.


title: Rick Santorum

text: Santorum valittiin vuonna 1990, 32-vuotiaana, Yhdysvaltain edustajainhuoneeseen perinteisesti demokraatteja äänestäneestä 18. vaalipiiristä. Hänen kannaltaan epäedullisesta vaalipiirien uudelleenjärjestämisestä huolimatta hänet valittiin jatkokaudelle vuonna 1992. Työväenluokkaista vaalipiiriä edustanut Santorum oli yksi 17 republikaanista, jotka vuonna 1993 tukivat presidentti Clintonin ja demokraattien ajamaa lakia, joka suojasi lakkoilevia työntekijöitä irtisanomisilta. Hän oli myös mukana "Seitsemän jenginä" () tunnetussa nuorten edustajainhuoneen republikaanijäsenten ryhmässä, joka kritisoi sekä edustajainhuoneen että senaatin jäsenten ja hallinnon tuhlailevaa taloudenpitoa ja korruptiota.


title: Rick Santorum

text: Vuonna 1994 Santorum kohosi Yhdysvaltain senaattiin. Hän voitti virassa olleen demokraattisenaattori Harris Woffordin. Vuonna 2000 Santorum valittiin toiselle kaudelle äänijakaumalla 52%/46%, vastaehdokkaanaan Demokraattien Ron Klink . Vuonna 2000 hänet nimettiin Republikaanikonferenssin puheenjohtajaksi, puolueen johdon kolmanneksi korkeimpaan asemaan . Tammikuussa 2005 Santorum ilmoitti pyrkivänsä vuoden 2006 vaalien jälkeen puolueen toiseksi korkeimpaan asemaan, senaatissa puoluekuria valvovaksi "whipiksi".


title: Rick Santorum

text: Vuoden 2006 senaatin vaaleissa Santorumin asema vaikutti kuitenkin jo ennakkoon uhatulta. Puolueen sisällä ei noussut toista ehdokasta haastamaan häntä, Bob Casey Jr:n asettuessa vastaehdokkaaksi demokraattipuolueesta. Lukuisat seikat toimivat vaalikampanjan aikana Santorumia vastaan. Vuonna 2004 hän oli tukenut Arlen Specteriä Pat Toomeyn sijaan republikaanipuolueen sisäisessä esivaalissa. Vaikka Santorum itse oli lähes yhtä jyrkän konservatiivinen kuin Toomey, hänen tukensa maltillisemmalle Specterille sai monet konservatiiviset äänestäjät vieroksumaan häntä. Toisaalta laajempi äänestäjäkunta perinteisesti maltillisia ehdokkaita suosineessa osavaltiossa karsasti Santorumin jyrkkiä mielipiteitä mm. sosiaaliturvasta ja älykkäästä suunnittelusta. Santorumia kritisoitiin myös siitä, että vaikka hänellä olikin koti Pennsylvaniassa, hän asui perheineen suurimmaksi osaksi Virginiassa. Santorum yritti kiriä mainoksilla jotka vihjasivat Caseyhyn yhteydessä olleiden henkilöiden rikollisiin taustoihin sekä ääri-islamin uhkaan. Vaalipäivänä Casey sai 58,7% äänistä Santorumin 41,3% vastaan. Häviö oli suurin virassa olleen republikaanisenaattorin kärsimä Yhdysvaltain historiassa.


title: Rick Santorum

text: Luottamustoimiensa jälkeen Santorum on ollut Ethics and Public Policy Center -ajatushautomon ja Eckert Seamans -lakifirman palveluksessa, FOX-uutiskanavan kommentaattorina sekä liike-elämän konsulttina. Vuoden 2008 presidentinvaalien esivaalissa hän tuki Mitt Romneytä ja kritisoi John McCainia, joskin kehui Sarah Palinin valintaa varapresidenttiehdokkaaksi. Hänen arvellaan myös harkinneen ehdokkuutta Pennsylvanian kuvernöörinvaalissa 2010, joskaan hän ei lopulta asettunut ehdolle.


title: Rick Santorum

text:
Santorum oli ehdolla republikaanien ehdokkaaksi vuoden 2012 presidentinvaaleihin. Hän kertoi ajatuksen lähteneen palautteesta, jota hän sai Dubuquen yliopistossa pitämästään taloutta käsitelleestä puheesta. Hän perusti ehdokkuuttaan pohjustavan komitean 13. toukokuuta 2011 ja ilmoittautui virallisesti ehdokkaaksi ABC-kanavan "Good Morning America" -ohjelmassa 6. kesäkuuta 2011.
Ensimmäisessä, Iowassa pidetyssä esivaalissa hänen uskottiin ensin hävinneen ennakkosuosikki Mitt Romneylle 8 äänellä, mutta tarkastuslaskennassa osoittautui että Santorum voitti Romneyn 34 äänellä.


title: Rick Santorum

text: Romney voitti seuraavat Nevadan ja Floridan esivaalit, tiukimpana vastustajanaan Newt Gingrich. Santorumin kampanja jätti kyseiset osavaltiot suurimmalta osin väliin ja keskittyi Missouriin, Minnesotaan ja Coloradoon, jotka kaikki voitti 7. helmikuuta. Osavaltioiden äänestykset olivat neuvoa-antavia; Minnesotassa ja Coloradossa valitsijamiehet valitaan puoluekokouksessa ja Missourissa käyttöön otettiin täysin uusi, ei-sitova järjestelmä. Voittoja arvioitiin kuitenkin psykologisesti hyvin tärkeiksi Santorumin kampanjalle ja vastaavasti takaiskuksi Romneylle. Supertiistaina 6. maaliskuuta 2012 Santorum voitti esivaalit Tennesseessä, Pohjois-Dakotassa ja Oklahomassa mutta Romney säilytti johtoasemansa voittamalla 6 osavaltiota, joista Ohion vain prosenttiyksikön erolla Santorumiin. 11. maaliskuuta Santorum voitti esivaalit selvällä ääntenenemmistöllä Kansasissa, missä oli kampanjoinut huomattavasti muita ehdokkaita enemmän. 13. maaliskuuta Santorum voitti pienillä marginaaleilla esivaalit myös Alabamassa ja Mississippissä, joita oli ennakolta pidetty Newt Gingrichin vahvimpina tukialueina. Maaliskuun lopulla hän voitti myös Louisianan esivaalin.


title: Rick Santorum

text: Santorum vetäytyi presidenttikisasta 10. huhtikuuta 2012. Median arvioissa päätökseen katsottiin vaikuttaneen Santorumin perinnöllisestä sairaudesta kärsivän Bella-tyttären joutumisen sairaalahoitoon, Mitt Romneyn kampanjan saavuttaman etumatkan sekä mielipidetiedustelujen, jotka povasivat Santorumin häviävän kotiosavaltionsa Pennsylvanian esivaalin 24. huhtikuuta. Santorumin luopumisen katsottiin myös käytännössä varmistaneen Romneyn ehdokkuuden, joskaan Santorum ei julkisesti asettunut Romneyn tueksi.


title: Rick Santorum

text: Santorum asettui ehdokkaaksi republikaanien presidenttiehdokastaistoon, mutta luopui helmikuun alussa 2016 ja asettui kannattamaan Marco Rubiota.


title: Rick Santorum

text: Vuonna 2001 Rick Santorum esitti peruskoulutusta käsitelleeseen "No Child Left Behind Act" -lakiin sisällytettäväksi "Santorumin lisäyksenä" () tunnetun kappaleen, joka olisi suositellut että ""kiistelyä herättäviä aiheita (kuten biologista evoluutiota) käsiteltäessä, opetussuunnitelman tulisi auttaa oppilaita ymmärtämään kaikkia aiheeseen liittyviä näkökantoja"". Käytännössä lisäyksen tarkoitus oli edistää älykkään suunnittelun opettamista, samalla kyseenalaistaen evoluutioteorian aseman julkisissa kouluissa. Älykkään suunnittelun levittämiseen keskittyvä Discovery Institute vaikutti merkittävästi lisäyksen valmisteluun. Esitellessään lisäyksen Santorum lainasi Discovery Instituutin jäsen David DeWolfea. Lisäksi instituutin jäsen ja älykkään suunnittelun pioneerina tunnettu Phillip Johnson myönsi antaneensa Santorumille ehdotuksen tekstin muotoilusta. Senaatti hyväksyi lisäyksen lakiehdotukseen äänin 91–8. Koska lisäys ei ollut mukana edustajainhuoneen hyväksymässä versiossa, kamarien yhteistyöelin, konferenssikomitea, päätti lakiehdotuksen lopullisesta sisällöstä. Lähes sata tieteellistä seuraa ja organisaatiota allekirjoitti yhteiskirjeen konferenssikomitealle, vedoten lisäyksen poistamisen puolesta. Lopulta liite poistettiin lakitekstistä ja lisättiin uudelleen muotoiltuna lain taustaa ja säätämishistoriaa käsittelevään "Joint Explanatory Statement of the Committee of Conference" dokumenttiin. Älykkään suunnittelun kannattajat ovat myöhemmin vedonneet senaatin hyväksymään versioon osoituksena lainsäädäntöelinten tuesta näkemyksensä lisäämiseksi opetussuunnitelmiin ja Santorum sekä republikaanisenaattorit Boehner ja Gregg lähettivät Discovery Institutelle virallisen kirjeen jossa ilmaisivat tukensa tälle argumentille .


title: Rick Santorum

text: Vuonna 2005 Rick Santorum näytteli osaa Terri Schiavon tapauksessa. Hän vastusti voimakkaasti aivokuolleeksi todetun Schiavon ravintoletkun poistamista ja oli toinen senaattori Fristin "Terri Schiavo Incapacitated Persons Protection Bill" -lakiehdotuksen pöytäämisessä avustaneista senaattoreista . Laki siirsi Schiavon tapauksen käsittelyn osavaltion oikeusistuimista liittovaltiotasolle, antaen Schiavon vanhemmille mahdollisuuden valittaa oikeuden päätöksistä uusiin oikeusasteisiin ja se todettiin myöhemmin Yhdysvaltain perustuslain vastaiseksi . Santorum myös haastoi Schiavon senaatin valiokunnan kuultavaksi, pyrkien näin suojaamaan häntä valiokuntatodistajan statuksen avulla, mutta tuomari Greer jätti tämän huomiotta. Lisäksi Santorum vieraili Floridassa Schiavon vuoteen vierellä ja rukoili tämän vanhempien kanssa. Vierailusta seurasi negatiivista julkisuutta sen jälkeen kun paljastui, että Santorum oli matkustanut Floridaan WalMart-yhtiön tarjoamalla yksityiskoneella ja vaikka hän Schiavon tapaukseen vedoten perui julkisen, sosiaaliturvaa koskeneen keskustelutilaisuuden, hän osallistui matkallaan suljettuun, hänelle 250 000$ tuottaneeseen varainkeruutilaisuuteen.


title: Rick Santorum

text: Santorum pöytäsi yhdessä demokraattisenaattori John Kerryn kanssa vuonna 2005 "Workplace Religious Freedom Act" -lakialoitteen, joka laajentaisi työntekijöiden oikeuksia uskonnonharjoittamiseen työaikana, koskien esimerkiksi uskonnon sanelemaa pukeutumista, partoja ynnä muita tiettyjen uskontojen vaatimia ulkonäön yksityiskohtia, sekä uskonnollisten pyhäpäivien viettämistä. Lakiesityksellä on ollut laaja kannatus senaatissa mutta kansalaisoikeuksia valvova kansalaisjärjestö American Civil Liberties Union (ACLU) on ilmaissut huolensa, että alkuperäisessä muodossaan laki olisi mahdollistanut esimerkiksi fundamentalistikristittyjen poliisien kieltäytymisen aborttiklinikkojen suojelutehtävistä. Lakialoitetta on muokattu ja vuoden 2012 alussa sen hyväksyminen on edelleen kesken.


title: Rick Santorum

text: Santorum pöytäsi vuonna 2005 myös "National Weather Service Duties Act" -lakiehdotuksen. Lain tarkoitus oli kieltää Yhdysvaltain liittovaltion meteorologista laitosta, National Weather Serviceä (NWS), tarjoamasta ilmaiseksi palveluita joita myös kaupalliset sääpalveluyritykset tarjoavat. Santorum perusteli lakia tarpeella keskittää NWS:n toimintaa poikkeuksellisten ja vaarallisten sääilmiöiden ennakointiin. Lakia ajaessaan hän esimerkiksi kritisoi NWS:n yleisesti kehuttuja toimia hurrikaani Katrinan yhteydessä. Lakiehdotus nähtiin kuitenkin laajasti yritykseksi tukea yksityisiä sääpalveluyrityksiä, joita Santorum edustamassa osavaltiossa oli 14 ja joista esimerkiksi AccuWeather oli antanut Santorumille useita tuhansia dollareita kampanjatukea. Muun muassa ilmailujärjestöt nousivat vastustamaan sitä. Lakiehdotus ei päässyt eteenpäin senaatin Kauppa-, tiede- ja liikennekomiteasta.


title: Rick Santorum

text: Vuonna 2006 hän oli toinen kahdesta senaattorista, jotka äänestivät Robert Gatesin puolustusministeriksi nimittämistä vastaan. Gates on kannattanut diplomaattisia neuvotteluita Iranin ja Syyrian kanssa, kun taas Santorumin mielestä olisi virhe neuvotella ”radikaalin islamin” kanssa.


title: Rick Santorum

text: Santorumin mielestä ihmiselämä alkaa hedelmöityksestä. Hän vastustaa aborttia ja ihmisen kantasoluilla tehtävää tieteellistä tutkimusta ja on esittänyt kriittisiä lausuntoja myös ehkäisyvälineiden käytöstä .


title: Rick Santorum

text: Santorum vastustaa Yhdysvalloissa laittomasti oleskelevien siirtolaisten armahtamista. Siirtolaisongelman ratkaisemiseksi hän kannattaa Yhdysvaltain ja Meksikon rajan aitaamista, sosiaaliturvan epäämistä laittomilta siirtolaisilta ja rikoksiin syyllistyvien laittomien siirtolaisten välitöntä karkoittamista. Lisäksi hän kannattaa englannin julistamista Yhdysvaltain viralliseksi kieleksi.


title: Rick Santorum

text: Santorum vastustaa sukupuolineutraalia avioliittolakia. Hän on toistuvasti argumentoinut, että sukupuolineutraalius on uhka avioliitolle ja johtaisi myös esimerkiksi moniavioisuuden, insestin ja eläimiinsekaatumisen hyväksymiseen. Hän on sanonut vastustavansa vain homoseksuaalisia tekoja, ei homoseksuaaleja ihmisinä.


title: Rick Santorum

text: Vuonna 2003 Santorum antoi haastattelun koskien parhaillaan korkeimmassa oikeudessa ollutta Lawrence vs. Texas -oikeustapausta, jossa kyseenalaistettiin Texasin homoseksuaaliset aktit kriminalisoineen lain perustuslainmukaisuus. Haastattelussa Santorum lausui mielipiteenään, ettei Yhdysvaltain perustuslaki takaa kansalaisten oikeutta yksityisyyteen, ja että mikäli ihmisillä katsotaan olevan oikeus homoseksuaalisiin tekoihin, heillä on myös oikeus moniavioisuuteen, insestiin ja puolisonsa pettämiseen. Myöhemmin haastattelussa hän lisäsi että "avioliitto ei ole mies ja lapsi, mies ja koira, tai mitä hyvänsä". Santorum tarkensi myöhemmin, että hän kommentoi oikeustapausta eikä esittänyt arvolausuntoja ihmisten elämäntavoista. Erityisesti demokraattipoliitikot ja homoseksuaalien oikeuksia puolustavat tahot tulkitsivat lausunnon kuitenkin rinnastaneen homoseksuaalit eläimiinsekaantujiin ja sukurutsaajiin ja vaativat Santorumin eroa Republikaanikonferenssin puheenjohtajan paikalta.


title: Rick Santorum

text: New York Timesin toimittajan Dan Savagen perustamaan Santoriumia häpäisemään tarkoitettuun SpreadingSantorum.com-sivustoon on politiikkaa käsittelevässä mediassa usein viitattu "Santorumin Google-ongelmana", koska sivusto on ollut jatkuvasti Santorumia koskevian hakujen kärkitulosten joukossa. Santorum on ollut tietoinen asiasta mutta tullut siihen tulokseen että asiaan puuttumisesta olisi enemmän haittaa kuin hyötyä. Syyskuussa 2011, mitä ilmeisimmin presidentinvaalikampanjansa vuoksi, Santorum kuitenkin otti yhteyttä Googleen ja vaati yhtiötä puuttumaan asiaan. Vastineessaan Google totesi, ettei se muokkaa hakutuloksia muissa kuin hyvin rajatuissa, tiettyihin rikoksiin liittyvissä tapauksissa. Santorumia neuvottiin ottamaan yhteyttä suoraan SpreadingSantorum.com:n omistajaan.


title: Rick Santorum

text: Santorum on toistuvasti ehdottanut sosiaaliturvan osittaista yksityistämistä. Hän on myös luvannut kumota presidentti Obaman terveydenhuoltouudistuksen, mikäli tulee valituksi presidentiksi.


title: Rick Santorum

text: Santorum kannattaa verotuksen alentamista. Hän haluaa tasapainottaa Yhdysvaltain budjetin poistamalla tukia ja verohelpotuksia, sekä leikkaamalla liittovaltion harkinnanvaraisia kuluja kaikilla osa-alueilla vuoden 2008 tasolle. Santorum tukee kristillisen oikeiston suosimaa, lapsista saatavan verohelpotuksen kolminkertaistamista nykyisestä 1000 dollarista.


title: Rick Santorum

text: Yahoo! Newsin Laura Rozen luonnehti Santorumin ulkopoliittista linjaa aggressiiviseksi, kansainväliseksi, myötätuntoiseksi ja Santorumin syvän uskonnollisen vakaumuksen ohjaamaksi. Santorum on kannattanut aggressiivista linjaa erityisesti Iranin suhteen, vaatien Yhdysvaltoja tukemaan Iranin oppositioryhmiä, käyttämään salaisia keinoja maan ydinohjelman häiritsemiseen ja, mikäli ydinlaitoksia ei avata tarkastuksille, niiden tuhoamista ilmaiskuin yhdessä Israelin kanssa.


title: Rick Santorum

text: Kuten kaikki puolueensa presidenttiehdokkaat, Santorum on vahva Israelin tukija sen konfliktissa palestiinalaisten kanssa ja hän on syyttänyt presidentti Obama Israelin hylkäämisestä. Hän on myös lausunut mielipiteenään, että Länsiranta on legitiimi osa Israelia. Santorum on ilmaissut huolensa siitä, että arabikevät on mahdollistanut islamististen liikkeiden osallistumisen demokraattisiin vaaleihin.


title: Rick Santorum

text: Santorum näkee Kiinan ja islamin globaaleiksi uhiksi Yhdysvalloille. Hän näkee kehitysyhteistyön lisäämisen keinoksi säilyttää Yhdysvaltain vaikutusvalta erityisesti Afrikassa ja on U2-yhtyeen keulahahmo ja ihmisoikeusaktivisti Bono on kiittänyt hänen työtään humanitaarisen avun hyväksi. Santorum on kuitenkin myös kertonut kannattaneensa pitkään YK:n rahoituksen supistamista järjestön korruptoituneisuuden vuoksi.


title: Rick Santorum

text: Rick Santorum on argumentoinut, ettei Yhdysvaltain perustuslaki takaa kansalaisille yksityisyyden suojaa. Tällä perusteella Santorum on jyrkästi eri mieltä Yhdysvaltain korkeimman oikeuden päätösten kanssa mm. ehkäisyvälineet laillistaneesta Griswold vastaan Connecticut-, abortin laillistaneesta Roe vastaan Wade- sekä sodomian kieltävät lait perustuslain vastaisina kumonneesta Lawrence vastaan Texas -oikeustapauksesta. Hänen mukaansa valtiolla on oikeus säätää ihmisten perhe-elämää koskevia lakeja, koska perhe, yhteiskunnan perusyksikkönä, takaa valtion olemassaolon nykyhetkessä ja, lasten syntymän ja kasvatuksen perusyksikkönä, tulevaisuudessa.


title: Rick Santorum

text: Rick Santorum on italialaista sukujuurta. Hänen sukunsa on sekä isän että äidin puolelta peräisin Pohjois-Italiasta Riva de Gardasta.


title: Rick Santorum

text: Santorum on roomalaiskatolinen. Vuonna 2004 Santorum vaimoineen lyötiin Maltan ritarikunnan ritareiksi uskonnollisten ansioidensa vuoksi.


title: Rick Santorum

text: Rick Santorum meni vuonna 1990 naimisiin vaimonsa Karenin kanssa. Perheeseen kuuluu tällä hetkellä seitsemän lasta . Tytär Bella Santorum kärsii Edwardsin oireyhtymänä tunnetusta kehitysvammasta. Vuonna 1996 perheen vaikeasti vammainen, Gabrieliksi nimetty poikavauva kuoli pian synnytyksen jälkeen.


title: Lars Vegas

text: Lars Vegas on ruotsalaisen progg-muusikon Lasse Tennanderin esikoisalbumi, joka julkaistiin vuonna 1974. Albumin yksi tunnetuimmista kappaleista on ”Ska vi gå hem till dig”. Levy sisältää yhteensä 11 kappaletta.


title: Daniel Dąbrowski

text: Daniel Dąbrowski (s. 23. syyskuuta 1983 Łódź) on puolalainen pikajuoksija, jonka päämatka on 400 metriä.


title: Daniel Dąbrowski

text: Dąbrowski voitti 2005 Puolan alle 23-vuotiaiden mestaruuden 200 metrin juoksussa sekä 400 metrillä. Hän karsiutui samana vuonna Universiadeissa 400 metrin välierissä ajalla 47,12. Seuraavana vuonna hän voitti Puolan sisäratojen mestaruuden 200 metrillä. Moskovan sisäratojen MM-kisoissa hän karsiutui 400 metrin välierissä ajalla 46,61, mutta oli samoissa kisoissa mukana Puolan joukkueessa, joka voitti 4 × 400 metrin viestijuoksussa MM-hopeaa. Myöhemmin samana vuonna hän juoksi Euroopan cupin superliigassa kolmanneksi ajalla 46,37. Göteborgin EM-kisoissa hän sijoittui neljänneksi ajalla 45,56 ja oli mukana voittamassa EM-pronssia pitkässä viestissä. Kauden lopussa hän juoksi yleisurheilun maailmancupissa viidenneksi. Osakan MM-kisoissa 2007 hän karsiutui 400 metrin alkuerissä, mutta oli mukana voittamassa 4 × 400 metrin viestissä MM-pronssia.


title: Luettelo maailman myydyimmistä albumeista

text: Tämä on luettelo maailman myydyimmistä albumeista. Luettelo ei ole kuitenkaan virallinen, sillä myydyistä albumeista ei ole maailmanlaajuisesti tarkkaa lukua, vaan luvut ovat arvioita. Ennen 1980-lukua julkaistujen albumien osalta luettelo ei ole täydellinen, ja se on puutteellinen myös kehitysmaiden osalta.


title: Populaaripsykologia

text: Populaaripsykologia tai pop-psykologia ovat käsitteitä, joilla tarkoitetaan vakavasti otettavan psykologian ulkopuolelle kuuluvaa psykologiaa. Käsitteillä viitataan tarkoitushakuisesti ihmismieltä ja käyttäytymistä tarkasteleviin selitysmalleihin tai teorioihin, jotka perustuvat psykologiaan ja ovat saavuttaneet valtaväestössä kannatusta. Termi on usein halventava ja sillä kuvataan liikaa yksinkertaistavia, vanhentuneita, väärin ymmärrettyjä tai väärin tulkittuja psykologisia selitysmalleja.


title: Populaaripsykologia

text: Sosiologian dosentti Janne Kivivuoren mukaan "populaaripsykologia" on helppo tapa heitellä löysiä tulkintoja. Sen perusskeeman oppimisen jälkeen sitä voi soveltaa melkein mihin tahansa.


title: Zimmerit

text: Zimmerit oli saksalaisen Chemische Werke Zimmer AG:n toisen maailmansodan aikana kehittämä antimagneettinen suojamassa, jolla estettiin magneettimiinojen tarttuminen panssarivaunun pintaan. Zimmeritiä käytettiin elokuusta 1943 syyskuuhun 1944 kaikkiin saksalaisiin panssarivaunuihin ja telatykkeihin.


title: Mike Mignola

text: Mike Mignola (s. 16. syyskuuta 1960 Berkeley) on amerikkalainen sarjakuvien käsikirjoittaja ja piirtäjä. Mignola tunnetaan etupäässä Hellboy-sarjakuvan tekijänä. Ensimmäinen Hellboy-tarina "The Seed of Destruction" julkaistiin vuonna 1994 ja ennen tätä Mignola oli piirtänyt sarjakuvia DC:lle ja Marvelille. Mignola on myös työskennellyt elokuvien parissa, muun muassa vuonna 2004 valmistuneen Hellboy-elokuvan ja piirrettyjen Hellboy-elokuvien parissa.


title: Hanna Mariën

text: Hanna Mariën (s. 16. toukokuuta 1982) on belgialainen pikajuoksija ja rattikelkkailija.


title: Hanna Mariën

text: Mariën karsiutui Göteborgin EM-kisoissa 2006 200 metrin juoksun välierissä ajalla 23,59. Seuraavana vuonna Osakan MM-kisoissa hän oli mukana Belgian joukkueessa, joka voitti 4 × 100 metrin viestijuoksussa MM-pronssia. Joukkueessa juoksivat lisäksi Olivia Borlée, Élodie Ouédraogo ja Kim Gevaert. Mariën oli jälleen mukana Belgian viestijoukkueessa Pekingin olympialaisissa 2008. Joukkue oli kokonaisuudessaan sama kuin vuotta aikaisemmin Osakassa. Olympialaisissa joukkue sijoittui alun perin toiseksi, mutta nousi myöhemmin olympiavoittoon kun edelle sijoittunut Venäjän joukkue hylättiin dopingin takia.


title: Hanna Mariën

text: Vuodesta 2012 lähtien Mariën on kilpaillut rattikelkkailussa.


title: Sonic X-treme

text: Sonic X-treme on keskeneräiseksi jäänyt ja julkaisematta jätetty Sonic the Hedgehog -pelisarjan 3D-peli. Sen oli tarkoitus olla ensimmäinen kolmiulotteinen Sonic-peli, mutta kehitys lopetettiin vuonna 1997. Alun perin se olisi tarkoitus julkaista Sega Mega Drivelle, jolla peli kulki kehitysnimellä Sonic Mars, mutta sen jälkeen se vaihdettiin Sega 32X:lle ja lopulta Sega Saturn:lle. Pelissä on erikoista mm. kalansilmätyylillä liikkuva kamera. Sonic on toteutettu spriteilla, jotka perustuvat 3D-malliin, mutta muun muassa pelin pomot (muun muassa Nack the Weasel ja Metal Sonic) ovat 3D-malleja. Pomovastuksen pelimoottorin suunnittelu ja ohjelmointi olisivat olleet todella valmiita siihen mennessä, kun peli peruutettiin teknisten ongelmien takia. Sonic X-tremen sijaan samana vuonna julkaistiin Sonic 3D joka on yläviistosta eli isometrisestä kuvakulmasta kuvattu peli.


title: Severin Ahlqvist

text: Severin Ahlqvist oli ruotsalainen painija. Hän voitti alle 75-kiloisten sarjan kultamitalin kreikkalais-roomalaisen tyylin painissa 1904 Wienin MM-kisoissa.


title: Marilyn Okoro

text: Marilyn Chinwenwa Okoro (s. 23. syyskuuta 1984 Lontoo) on brittiläinen yleisurheilija, joka kilpailee 400 ja 800 metrin juoksussa.


title: Marilyn Okoro

text: Okoro juoksi vuoden 2005 Universiadeissa kolmanneksi 800 metrillä ajalla 2.01,90. Seuraavana vuonna hän voitti Yhdistyneen kuningaskunnan nuorten mestaruuden 800 metrillä, sijoittui Melbournen kansainyhteisön kisoissa 800 metrillä seitsemänneksi ajalla 2.01,65 ja karsiutui Göteborgin EM-kisoissa 400 metrin välierissä ajalla 52,94. Vuonna 2007 hän oli neljäs Birminghamin sisäratojen EM-kisoissa 800 metrillä ajalla 2.00,20. Osakan MM-kisoissa hän karsiutui 800 metrin välierissä ajalla 1.59,63, ja oli mukana Yhdistyneen kuningaskunnan joukkueessa, joka voitti 4 × 400 metrin viestijuoksussa MM-pronssia. hän sijoittui 800 metrillä kolmanneksi.


title: Marilyn Okoro

text: Okoro karsiutui 800 metrin alkuerissä Valencian sisäratojen MM-kilpailuissa 2008 ja saman matkan välierissä Pekingin olympialaisissa. Pekingissä Okoro juoksi pitkässä viestissä Britannian joukkueessa, joka sijoittui alun perin viidenneksi mutta nousi myöhemmin olympiapronssille kun edelle sijoittuneet Venäjän ja Valko-Venäjän joukkueet hylättiin dopingin takia vuonna 2016. Kauden 2008 päätteeksi hän oli kolmas. Vuoden 2009 sisäratojen EM-kisoissa Torinossa Okoro oli mukana voittamassa 4 × 400 metrin viestin hopeaa. Hän sijoittui lisäksi viidenneksi 800 metrillä. Berliinin MM-kilpailuissa hän oli samalla matkalla kahdeksas. Barcelonan EM-kilpailuissa 2010 hän karsiutui 800 metrin alkuerissä ja juoksi Britannian joukkueessa 4 × 400 metrin viestissä. Joukkue sijoittui alun perin kolmanneksi, mutta nousi myöhemmin toiseksi kun edelle sijoittunut Venäjän joukkue hylättiin dopingin takia. Pariisin sisäratojen EM-kilpailuissa 2011 hän oli kolmas 800 metrillä ja kuului Britannian hopeajoukkueeseen 4 × 400 metrin viestissä. 800 metrillä hän sijoittui alun perin viidenneksi, mutta nousi myöhemmin kolmanneksi kun hänen edelleen sijoittuneet venäläiset Jevgenija Zinurova ja Julija Rusanova hylättiin dopingrikkomusten takia. Saman vuoden Daegun MM-kilpailuissa Okoro karsiutui 800 metrin välierissä. Istanbulin sisäratojen MM-kilpailuissa 2012 hän karsiutui 800 metrin alkuerissä.


title: MetroAuto

text: MetroAuto on suomalainen perheyritys, jonka päätoimiala on autojen jälleenmyynti, huolto ja korjaus. Metroauto Oy edustaa Suomessa Opel,  Toyota, Škoda, Mazda, Subaru, Hyundai ja Fiat automerkkejä.


title: MetroAuto

text: Pääkaupunkiseudulla MetroAutolla on yksi täyden palvelun autotalo MetroAuto Espoo Koskelo. Toinen täydenpalvelun autotalo on Tampereella, MetroAuto Hatanpää. MetroAuto Airport Vantaalla on Skoda -merkkihuollon toimipiste. MetroAutolla on myös kaksi Toyota -autotaloa, Toyota Airport Vantaalla ja Toyota Itäkeskus Helsingissä.


title: MetroAuto

text: MetroAuto aloitti toimintansa 17.1.1925 Helsingissä Kaisaniemenkadulla myymällä Fordeja toimitusjohtajanaan Gerdt H. Wrede. Sotien jälkeen Kuortaneenkadulle perustettiin aikanaan Pohjolan suurin autokorjaamo, jossa oli 200 työntekijää. Nykyään yritystä johtaa perheen neljäs sukupolvi.


title: MetroAuto

text: Vuonna 2012 konsernin liikevaihto oli 383 miljoonaa euroa, työntekijöitä oli yli 800 ja myynti yli 19 000 autoa.


title: Ignazio Fabra

text: Ignazio Fabra (25. huhtikuuta 1930 Palermo, Italia – 13. huhtikuuta 2008 Genova, Italia) oli italialainen painija ja olympiamitalisti. Kahden olympiahopean lisäksi Fabra voitti urallaan maailmanmestaruuden ja kaksi MM-hopeaa. Hän oli kuuromykkä.


title: Ignazio Fabra

text: Vuonna 1951 Fabra voitti Välimeren kilpailuissa kultaa kreikkalais-roomalaisessa painissa 52 kilogramman sarjassa. Seuraavana vuonna Helsingin olympialaisissa hän saavutti hopeaa hävittyään loppuottelussa Neuvostoliiton Boris Gurevitšille. Karlsruhen MM-paineissa 1955 hän voitti maailmanmestaruuden kukistettuaan loppuottelussa neuvostoliittolaisen Nail Garajevin. Seuraavana vuonna Melbournen olympialaisissa hän jäi jälleen hopealle kultamitalin mentyä neuvostoliittolaiselle Nikolai Solovjoville.


title: Ignazio Fabra

text: Rooman olympialaisissa 1960 Fabra kilpaili vapaapainissa, jossa hän sijoittui 52 kilogramman sarjassa viidenneksi. MM-kilpailuissa 1962 Toledossa hän kilpaili jälleen kreikkalais-roomalaisessa painissa ja sijoittui hopealle neuvostoliittolaisen Sergei Rybalkon takana. Välimeren kilpailuissa 1963 hän saavutti hopeaa kuten myös samana vuonna Helsingborgin MM-kilpailuissa, missä kultamitali meni jugoslavialaiselle Borijove Vukoville. Tokion olympialaisissa 1964 hänen sijoituksensa oli neljäs. Fabran viimeiseksi esiintymiseksi kansainvälisissä arvokilpailuissa jäi 1967 Tampereen MM-kilpailut, joissa hän sijoittui seitsemänneksi.


title: Ignazio Fabra

text: Italian-mestaruuksia Fabra voitti uransa aikana kymmenen kreikkalais-roomalaisessa painissa.


title: Eder Sánchez

text: Eder Sánchez (s. 21. toukokuuta 1986) on meksikolainen kilpakävelijä.


title: Eder Sánchez

text: Sánchez käveli 2004 kävelyn maailmancupissa 10 kilometrin kävelyssä toiseksi ajalla 41.01 ja voitti joukkuekilpailun. Hän sijoittui samana vuonna Grosseton nuorten MM-kisoissa 10 000 metrin ratakävelyssä neljänneksi ajalla 41.01,64. Seuraavana vuonna hän oli Helsingin MM-kisoissa kahdeksas 20 kilometrin kävelyssä ajalla 1.20.45. Hän keskeytti kävelyn maailmancupissa vuonna 2006, mutta Osakan MM-kisoissa 2007 hän sijoittui neljänneksi. Hän oli kolmas maailmancupissa 2008 ajalla 1.18.34. Pekingin olympialaisissa 2008 hän käveli 15:nneksi. Berliinin MM-kilpailuissa 2009 hän sijoittui alun perin kolmanneksi ajalla 1.19.22, mutta nousi vuonna 2016 hopealle kun alkuperäinen voittaja Valeri Bortšin hylättiin dopingin takia. Maailmancupissa 2010 Sánchez oli kuudes. Daegun MM-kisoissa 2011 hän oli yhdestoista. Seuraavana vuonna hän sijoittui viidenneksi maailmancupissa ja kuudenneksi Lontoon olympialaisissa. Pekingin MM-kilpailuissa 2015 hän oli viidestoista. Lontoon MM-kilpailuissa 2017 hän keskeytti.


title: Käpy selän alla

text: Käpy selän alla () on Mikko Niskasen vuonna 1966 ohjaama suomalainen elokuva. Elokuva kertoo neljän kaupunkilaisnuoren telttaretkestä metsässä. "Käpy selän alla" on nykyään kulttielokuvan maineessa, koska sen katsottiin kuvastavan 1960-luvun nuorison asenteita erittäin terävästi. Elokuva ajoittuu seksuaalisen vallankumouksen kynnykselle.


title: Käpy selän alla

text: Elokuva kuvattiin kuukauden aikana kesällä 1966 Puulavedellä. Suurin osa elokuvan dialogia ja osa kohtauksia on näyttelijöiden itsensä improvisoimaa.


title: Käpy selän alla

text: Tanssilavakohtauksessa esiintyi suomalainen The Creatures -yhtye jonka rumpalina oli Remu Aaltonen ja solistina Kirka.


title: Käpy selän alla

text: Elokuva sai 1967 kuusi Jussi-patsasta ja lisäksi ohjaaja Mikko Niskanen ja leikkaaja Juho Gartz saivat valtion elokuvataiteilijapalkinnot.


title: Käpy selän alla

text: Elokuvasta on valmistettu myös HD-versio, joka sai ensiesityksensä televisiossa vuonna 2016.


title: Käpy selän alla

text: Neljä nuorta helsinkiläistä, Santtu ja Riitta sekä Timppa ja Leena, lähtevät telttailemaan metsään. Santtu ja Riitta kuhertelevat avoimesti, mutta Leena on hyvin pidättyväinen Timppaa kohtaan. Santtu ja Leena alkavat käydä syvällisiä keskusteluja elämästä. Santtu huomaa Leenan kokemattomuuden ja toteaa, että Leena pitää "vapauttaa".


title: Käpy selän alla

text: Kun nuoret ovat käymässä läheisessä maalaistalossa, talon pikkutyttö saa kyyn pureman ja lääketiedettä opiskeleva Timppa alkaa hoitaa tyttöä. Tällä välin Santtu ja Leena livahtavat läheiseen metsään ja rakastelevat. Kun he palaavat leiripaikkaan Riitan ja Timpan luo, Riitta aavistaa että jotain on tapahtunut. Illalla he lähtevät nelistään lavatansseihin ja juovat itsensä humalaan. Leiriin palattuaan Riitta alkaa avautua humalassa Santulle. Seuraavana päivänä Leena pakkaa matkalaukkunsa ja lähtee yksin takaisin kaupunkiin.


title: L. P. Hartley

text: Leslie Poles Hartley (30. joulukuuta 1895 – 13. joulukuuta 1972) oli brittiläinen kirjailija. Hän julkaisi romaaneja ja novelleja.


title: L. P. Hartley

text: Hartley syntyi Whittleseyssä, Cambridgeshiressa. Hän oli pitkään melko vähäinen nimi ennen kuin menestysteos "The Go-Between" (suom. Sananviejä, 1955) julkaistiin Lontoossa vuonna 1953. Kirjasta on tehty myös Joseph Loseyn ohjaama elokuva "Sanansaattaja" (1971) ja samanniminen televisioelokuva (2015). David Earl sävelsi tarinan vuonna 1991 oopperaksi.


title: L. P. Hartley

text: Hartley tukahdutti oman homoseksuaalisuutensa myöhäisimpiin vuosiinsa saakka. Kärsittyään henkisen romahduksen 1920-luvun alussa Hartley vietti runsaasti aikaa Venetsiassa, Italiassa. Hänelle myönnettiin vuonna 1947 James Tait Blackin muistopalkinto ja vuonna 1956 CBE. Hän kuoli 76-vuotiaana.


title: Parthamasiris

text: Parthamasiris oli Armenian kuningas noin vuosina 112–114. Hän oli Parthian kuninkaan Pakoros II:n poika. Parthamasisiksen veli Exedares oli Armenian kuningas, mutta Pakoroksen kuoltua hänen veljensä Osroes I syrjäytti Exedareksen ja nimitti Parthamasisiksen uudeksi kuninkaaksi. Rooman keisari Trajanus ei kuitenkaan hyväksynyt Parthamasisista, koska Roomalla ja Parthialla oli sopimus, jonka mukaan roomalaisten piti hyväksyä Armenian kuningas ennen kuin tämä saattoi astua valtaan. Trajanus aloitti tästä syystä sodan Parthiaa vastaan ja valtasi Armenian vuoteen 114 mennessä miltei ilman taistelua. Parthamasiris saapui Trajanuksen luokse ja asetti diadeeminsa Trajanuksen jalkojen juureen siinä toivossa, että tämä palkitsisi hänet nimittämällä hänet kuninkaaksi. Trajanus päätti kuitenkin julistaa Armenian Rooman provinssiksi. Parthamasiris kuoli tämän jälkeen epäselvissä olosuhteissa.


title: Saw IV

text:
Saw IV on yhdysvaltalainen kauhuelokuva, joka on "Saw"-elokuvasarjan neljäs osa. Elokuva julkaistiin Yhdysvalloissa 26. lokakuuta 2007. Elokuvan ohjasi "Saw II" ja "Saw III" -elokuvien tapaan Darren Lynn Bousman apulaisohjaajien James Wanin ja Leigh Whannellin kanssa.
Elokuvan lopputunnusmusiikkina kuullaan X Japanin kappale I.V.


title: Saw IV

text: Trevor ja Art heräävät kahlittuina niskastaan mekaaniseen laitteeseen. Trevorin silmät ja Artin suu ovat ommeltu kiinni, jotta he eivät voi kommunikoida toisilleen. Laite käynnistyy ja alkaa vetää miehiä toisiinsa, jolloin Trevor panikoituu ja hyökkää Artin kimppuun. Art joutuu tappamaan Trevorin ja vapauttaa itsensä.


title: Saw IV

text: Poliisit löytävät Allison Kerryn ruumiin, ja komisario Rigg vaipuu epätoivoon. Tutkiessaan murhaa FBI:n agentit Peter Strahm ja Lindsey Perez toteavat, että Jigsaw’lla täytyy olla Amanda Youngin lisäksi kolmas apulainen. Riggin kimppuun hyökätään hänen kotonaan, ja palatessaan tajuihinsa hän katsoo videonauhan, joka paljastaa Eric Matthews’n olevan elossa. Eric seisoo jääpalan päällä, ja kaulassaan hänellä on hirttoköyttä muistuttava metallinen panta. Mitä enemmän jäätä sulaa, sitä enemmän panta kaulan ympärillä kuristuu. Nauhalla näkyy myös komisario Mark Hoffman, joka on sidottu tuoliin Ericin viereen. Videonauhalla kerrotaan, että Ericillä ja Hoffmanilla on 90 minuuttia aikaa pelastaa itsensä. Rigg, jolla on pakonomainen tarve yrittää pelastaa muut, joutuu käymään läpi sarjan testejä, jotka opettavat hänelle, mitä ihmishengen pelastaminen todella tarkoittaa.


title: Saw IV

text: Rigg löytää talostaan Brenda-nimisen naisen sidottuna laitteeseen, joka repii tältä päänahan irti. Rigg onnistuu vapauttamaan Brendan, mutta tämä yrittää tappaa Riggin puukolla, jolloin Rigg ampuu naisen. Rigg seuraa vihjettä motelliin, jossa hän kohtaa sarjaraiskaaja Ivan Landnessin ja pakottaa tämän Jigsaw’n ansaan, joka joko sokaisee tai tappaa hänet. Ivan sokaisee toisen silmänsä, mutta aika loppuu ja laite tappaa hänet.


title: Saw IV

text: Poliisit kuulustelevat Jigsaw’n ex-vaimoa Jill Tuckia. Hän paljastaa Strahmille olleensa raskaana ja odottaneen Jigsaw’n lasta, mutta narkomaani Cecil Adamsin tappaneen lapsen vahingossa. Jigsaw kosti tämän laittamalla Cecilin veitsiansaan, joka viilsi tämän kasvot. Jigsaw erosi vaimostaan.


title: Saw IV

text: Rigg etenee koululle, jossa hän kohtaa avioparin kahlittuina toisiinsa. Mies – jota on syytetty perheväkivallasta – ja nainen ovat lävistetty nuolilla, ja naiselle oli annettu mahdollisuus vapauttaa itsensä repimällä nuolet irti niin, että prosessi tuhosi miehen elintärkeät sisäelimet ja vain haavoitti naista. Rigg löytää viimeisen vihjeen, joka paljastaa Ericin ja Hoffmanin sijainnin. Ennen lähtöään hän käynnistää palohälytyksen saadakseen koululle pelastushenkilökuntaa ja pelastaakseen naisen.


title: Saw IV

text: Vihjeiden perusteella myös Strahm löytää rakennuksen, jossa Eric ja Hoffman ovat vankina. Kyseessä on kuitenkin sama paikka, jossa Jeff Denlon tappoi Jigsaw’n hetkeä aiemmin. Itsepuolustukseksi Strahm ampuu aggressiivisen Jeffin. Rigg päätyy huoneelle, jossa Eric ja Hoffman ovat. Vankeja valvova Art yrittää varoittaa Riggiä ja Eric ampuu ovelle Artin antamalla revolverilla, mutta komisario ryntää huoneeseen ja laukaisee ansan, joka tappaa Ericin. Art selittää, ettei Rigg tajunnut Jigsaw’n testaavan häntä. Art ottaa laukustaan kasettinauhuria, mutta Rigg luulee miehen kaivavan asetta ja ampuu Artin. Nauhurilla Jigsaw toteaa, että Riggin kärsimättömyys maksoi Ericin hengen. Pian Rigg tajuaa, että Hoffman on Jigsaw’n apulainen. Hoffman sanoo pelin olevan ohi ja jättää haavoittuneen Riggin kuolemaan. Hoffman sulkee Jigsaw’n kuolinhuoneen ja jättää Strahmin lukkojen taakse. Jigsaw’lle aletaan tehdä ruumiinavausta. Hänen mahalaukustaan löytyy kasetti, jossa hän lupaa työnsä jatkuvan vielä kuolemansakin jälkeen.


title: Goffredo Parise

text: Goffredo Parise (8. joulukuuta 1929 – 31. elokuuta 1986) oli italialainen kirjailija.


title: Goffredo Parise

text: Parise syntyi Vicenzassa Ida Wanda Bertolin ja nimeltään tuntemattoman isän pojaksi. Perhe vietti tulevan kirjailijan varhaiset elinvuodet köyhyydessä, mutta tilanne alkoi muuttua äidin mentyä vuonna 1937 naimisiin paikallisen sanomalehden johtaja Osvaldo Parisen kanssa. Perhe muutti Venetsiaan, jossa Parisen ensimmäinen romaani "Il ragazzo morto e le comete" julkaistiin vuonna 1951.


title: Goffredo Parise

text: "Il ragazzo morto e le cometea" seurasi vuonna 1953 "La grande vacanza" ja vuonna 1954 menestysteos "Il prete bello", jonka myös Tammen Keltainen kirjasto julkaisi vuonna 1957 Suomessa nimellä "Kaunis pappi".


title: Goffredo Parise

text: Romaanikirjailijan uransa ohella Goffredo Parise toimi lehtimiehenä ja 1960-luvulta alkaen elokuvien käsikirjoittajana. Hän oli vuosina 1957–1963 naimisissa Maria Costanza Speronin kanssa. Hän jatkoi uraansa 1980-luvun alkuun saakka, mutta kuoli Trevisossa 56-vuotiaana.


title: Goffredo Parise

text: Parise palkittiin Viareggio-palkinnolla 1965 ja Strega-palkinnolla 1982.


title: Bingölin maakunta

text: Bingölin maakunta on yksi Turkin 81 maakunnasta. Maakunta tunnettiin nimellä Çapakçur vuoteen 1950 asti. Sen naapurimaakuntia ovat Tunceli, Erzurum, Muş, Diyarbakır, Erzincan ja Elazığ. Maakunnan pinta-ala on 8 125 km². Vuoden 2015 lopussa arvioitu väkiluku oli 267 184. Maakunnassa puhutaan pääasiassa zazan kieltä, turkin kieltä ja kurdia.


title: Geórgios Papadópoulos

text: Geórgios Papadópoulos (, 5. toukokuuta 1919 – 27. kesäkuuta 1999) oli Kreikan sotilasvallankaappauksen johtaja vuonna 1967 ja kaappausta seuranneen Kreikan sotilasjuntan johdossa vuosina 1967–1974.


title: Geórgios Papadópoulos

text: Papadópoulos oli osallisena jo vuoden 1956 epäonnistuneessa vallankaappausyrityksessä. Vuonna 1964 hän nousi otsikoihin pidätettyään alaisiaan ja siviileitä syytettyinä armeijan ajoneuvoihin kohdistuneesta sabotaasista. Sabotaasi-isku todettiin Papadópouloksen itsensä teettämäksi, ja sen tarkoitus oli osoittaa, että silloisen hallituksen vallassa ollessa kommunistit saivat vaarantaa kansakunnan turvallisuuden.


title: Geórgios Papadópoulos

text: Vuonna 1967 Papadópoulos yhdessä muiden oikeistolaisten upseerien kanssa käytti tilannetta hyväkseen, kun kuninkaalla ja pääministerillä oli erimielisyyksiä, ja Kreikan sotilasjuntta kaappasi vallan. Lähes ensi töikseen juntta vangitutti viisituhatta kommunistia. Kuningas Konstantin II:n yritettyä vastavallankumousta juntta luopui siviilien nukkehallituksen tukemisesta, eversti Geórgios Zoitákis nimitettiin valtionpäämieheksi ja Papadópoulos pääministeriksi. Hän yhdisti pääministerin toimeen myös ulkoasiainhallinnon, puolustuksen, koulutuspolitiikan ja hallituspolitiikan. Vallan keskittäminen jatkui kesäkuussa 1973, kun Papadópoulos seurasi Zoitákista presidentin virassa. Hän pysyi vallassa aina marraskuuhun 1973, jolloin Dimítrios Ioannídis syrjäytti hänet seuraavassa vallankaappauksessa. Vuonna 1974 järjestettiin vaalit, ja niiden jälkeen Papadópoulos vangittiin ja tuomittiin kuolemaan. Rangaistus muutettiin elinkautiseksi vankeudeksi. Vankilassa ollessaan Papadópoulos kieltäytyi armahduksesta, koska hänen olisi se saadakseen ollut kaduttava tekojaan. Hän kuoli vankilassa 80-vuotiaana syöpään vuonna 1999.


title: American Wind Energy Association

text: The American Wind Energy Association (AWEA) on Yhdysvaltojen tuulivoimayhdistys. Jäseninä on turbiinivalmistajia, tuuliprojektien vetäjiä, energiayrityksiä, tutkijoita ja muita aiheesta kiinnostuneita. Yhdistys perustettiin vuonna 1974.


title: Muşin maakunta

text: Muşin maakunta on maakunta Turkissa. Sen pinta-ala on 8,196 km². Vuoden 2015 lopussa arvioitu väkiluku oli 409 000. Sen pääkaupunki on Muş.


title: Luettelo Marnen kunnista

text:
Tämä on luettelo Marnen departementin kunnista Ranskassa. Departementissa on 619 kuntaa.
(CAC) "Communauté d'agglomération de Châlons-en-Champagne", luotu vuonna 2000.
(CAR) "Communauté d'agglomération de Reims", luotu vuonna 2004.


title: Ra'annana

text: Ra'annana on kaupunki Israelissa Keski-Israelin hallintoalueella. Kaupungin perustivat juutalaiset siirtolaiset Yhdysvalloista vuonna 1922 ja sen asukasluku vuoden 2016 lopussa oli 71 686.


title: Ra'annana

text: Ra'annanan moshavah perustettiin vuonna 1922. Sen ensimmäiset asukkaat olivat juutalaisia siirtolaisia Yhdysvalloista. Alueen maan osti Palestine Land Development Company ja siirtolaiset alkoivat aluksi kasvattamaan karjaa. Toiminta ei kuitenkaan ollut kovin tuottoisaa. 1930-luvulla alettiin hyödyntämään alueen runsaita pohjavesivarantoja, joita käytettiin sitrusviljelmien perustamiseen. Samaan aikaan paikalle saapui uusia siirtolaisia. Sitrusten kysyntä romahti toisen maailmansodan aikana ja maataloutta monipuolistettiin. Paikalle alkoi myös kehittyä teollisuutta. Sionistit Yhdysvalloista ja Etelä-Afrikasta rahoittivat uusien asuintalojen rakentamista. Vuonna 1947 kaupungin asukasluku oli 3 800. Kaupungin kasvu nopeutui vuoden 1948 Israelin itsenäisyyssodan jälkeen ja vuonna 1968 asukkaita oli jo 11 900. Kaupungin kasvaessa se nieli itseensä entisiä maatalousalueita. Vuonna 1981 Ra'annana sai kaupungin aseman.


title: Ra'annana

text: Ra'annana on Tel Avivin kaupungin reunavyöhykettä ja sinne on keskittynyt eri alojen teollisuutta. Korkean teknologian yrityksistä kaupungissa toimii esimerkiksi Amdocs.


title: Ra'annana

text: Ra'annanan asukasluku vuoden 2016 lopussa oli 71 686. Monet kaupungin juutalaiset siirtolaiset ovat saapuneet englanninkielisistä maista.


title: Luettelo Manchen kunnista

text: Tämä on luettelo Manchen departementin kunnista Ranskassa. Departementissa on 602 kuntaa.


title: Kristian Gullichsen

text: Kristian Gullichsen (s. 29. syyskuuta 1932) on suomalainen arkkitehti, yksi 1900-luvun lopun keskeisistä suomalaisista modernisteista. Hän on suunnitellut sekä asuinrakennuksia että kirkkoja ja muita julkisia rakennuksia.


title: Kristian Gullichsen

text: Gullichsen harjoitteli opiskeluaikanaan Alvar Aallon, Toivo Korhosen ja Kaija ja Heikki Sirénin arkkitehtitoimistoissa. Hän valmistui Teknillisestä korkeakoulusta vuonna 1960, ja toimi omassa toimistossaan 1961-1973. Vuosina 1973-1994 hänellä oli yhteinen toimisto Timo Vormalan ja Erkki Kairamon kanssa. Vuodesta 1994 hän on ollut Gullichsen-Vormala -arkkitehtitoimiston osakas.


title: Kristian Gullichsen

text: Vuosina 1965–1967 hän oli Suomen rakennustaiteen museon näyttelyjohtaja, ja 1988-1993 taiteilijaprofessori.


title: Kristian Gullichsen

text: Gullichsen on suunnitellut paljon asuintaloja varsinkin 1960-luvulla. Hän on suunnitellut myös kirkkoja ja muita julkisia rakennuksia. Monet merkittävimmistä suunnitelmista ovat syntyneet arkkitehtuurikilpailujen tuloksena. Kauniaisten kirkko (1983) ja Pieksämäen Kulttuurikeskus Poleeni (1989) ilmentävät Gullichsenin persoonallista tyyliä. Vuonna 1989 valmistunut Stockmannin tavaratalon laajennus herätti paljon keskustelua aikanaan. 2000-luvun toteutuksia ovat muun muassa Suomen suurlähetystö Tukholmassa (2002) ja yliopiston kirjasto Lleidassa (2004) Espanjassa.


title: Kristian Gullichsen

text: Gullichsenille myönnettiin professorin arvo vuonna 1986. Hän sai Pro Finlandia -mitalin vuonna 1996 ja Prinssi Eugen -mitalin vuonna 2004. Vuonna 1978 hän sai arkkitehtuurin valtinpalkinnon yhdessä Timo Vormalan ja Erkki Kairamon kanssa. Vuoden betorirakenteesta hänet on palkittu 1990, 1996 ja 2004. Vuonna 2010 hänestä tuli Aalto-yliopisto kunniatohtori.


title: Kristian Gullichsen

text: Gullichsen on Ahlström-yhtiön johtajan Harry Gullichsenin ja taidemesenaatti Maire Gullichsenin poika. Professorit Lilli Alanen ja Johan Gullichsen ovat hänen sisaruksensa. Gullichsen on ollut kahdesti naimisissa, ja hänellä on viisi lasta. Taiteilija Alvar Gullichsen on Kristian Gullichsenin poika.


title: Rasvamaksa

text: Rasvamaksalla (laajentunut maksa) tarkoitetaan rasvan runsasta kertymistä maksaan, jolloin maksa laajenee. Yleisin rasvamaksan aiheuttaja on vyötärölihavuus, toiseksi yleisin runsas alkoholin käyttö. Myös erilaiset virvoitus- ja energiajuomat aiheuttavat rasvamaksaa. Ilman elämäntapamuutoksia maksan vaurioituminen voi jatkua, mikä voi lopulta johtaa maksakirroosiin, sen vakaviin komplikaatioihin ja kuolemaan. Noin joka viidennellä henkilöllä rasvamaksaan liittyvä tulehdus etenee kirroosiksi.


title: Rasvamaksa

text: Yleensä rasvamaksa on oireeton. Hepatomegalia eli maksan laajeneminen aiheuttaa harvoilla potilailla epämiellyttävää tunnetta ylävatsalla. Tila on ehkäistävissä mutta myös korjattavissa. Ellei rasvamaksaan liity tulehdusreaktiota, se ei itsessään ole vaarallinen.


title: Rasvamaksa

text: Länsimaissa rasvamaksa on yleinen terveysongelma. Siitä kärsii yksi kymmenestä, mutta esiintyvyyden on sanottu olevan tätäkin korkeampi, jopa 20–25 % aikuisväestöstä. Lihavilla ihmisillä, varsinkin vyötärölihavilla, vaiva on vielä huomattavasti tätä yleisempi, jopa 70–80 prosentilla. Rasvamaksaa todetaan nykyään yhä useammin lapsilla ja nuorilla aikuisilla, myös alle kouluikäisillä lapsilla. Alttius maksasolujen rasvoittumiseen vaihtelee perinnöllisistä syistä. Vaikka henkilö olisi perinyt alttiuden maksan rasvoittumiseen, rasvaa ei maksaan kerry ilman vyötärölihavuutta tai runsasta alkoholin käyttöä.


title: Rasvamaksa

text: Yleisin rasvamaksan syy on vyötärölihavuus. Maksan rasvoittuminen on vahvassa yhteydessä myös aikuistyypin eli tyypin 2 diabeteksen ilmaantumiseen. Ravinnon laadulla on vaikutusta rasvamaksan syntyyn. Erityisesti fruktoosin ja muiden nopeiden hiilihydraattien käyttö lisää maksan rasvoittumista. Vuonna 2012 tehdyssä tutkimuksessa todettiin, että ylipainoisilla sokeripitoisen kola-virvoitusjuoman runsas käyttö puolen vuoden ajan lisäsi maksan rasvamäärää.


title: Rasvamaksa

text: Rasvamaksa on alkoholimaksasairauden ensimmäinen aste. Tilanne voi edetä alkoholihepatiittiin ja alkoholimaksakirroosiin. Myös alkoholin käytöstä riippumattomaan rasvamaksaan (, NAFLD) saattaa kuulua tulehdusreaktiota. Tällöin puhutaan "alkoholin käytöstä riippumattomasta steatohepatiitista" (, NASH). Alkoholimaksasairauden lisäksi myös alkoholin käytöstä riippumaton maksan rasvoittuminen saattaa edetä jopa kirroosiasteelle.


title: Rasvamaksa

text: Alkoholin suurkuluttajat saavat lähes aina rasvamaksan mutta toipuvat siitä alkoholinkäytön lopetettuaan.


title: Rasvamaksa

text: Alkoholista riippumattoman rasvamaksan kehittyminen ei aina liity elintapoihin. Esimerkiksi mulibrey-nanismi-niminen harvinainen sairaus aiheuttaa rasvamaksan.


title: Rasvamaksa

text: Muusta kuin alkoholista johtuva rasvamaksa ei "British Medical Journalissa" julkaistun tutkimuksen mukaan lisää kuolleisuutta.


title: Rasvamaksa

text: Tehokkain keino vähentää rasvan määrää maksassa on laihduttaminen ja liikunta yhdessä. Mikäli rasvamaksa johtuu liiasta alkoholin käytöstä, alkoholin käytön merkittävä vähentäminen tai lopettaminen voi palauttaa maksan rasvamäärän normaaliksi. Tietyt diabeteslääkkeet saattavat vähentää maksan rasvoittumista diabeetikoilla. Muuten rasvamaksaa ei voida hoitaa lääkkeillä.


title: Vantaan kaupunginmuseo

text:
Vantaan kaupunginmuseo on Vantaan kaupungin ylläpitämä museo, joka toimii vuonna 1862 rakennetussa Tikkurilan vanhassa asemarakennuksessa Tikkurilan kaupunginosassa.
Kulkuyhteydet nykyisen Tikkurilan rautatieaseman välittömässä läheisyydessä, entisessä asemarakennuksessa sijaitsevaan museoon ovat hyvät.


title: Vantaan kaupunginmuseo

text: Museo on avoinna ti-pe kello 10–17, la-su kello 11–16. Museoon on vapaa pääsy. Vantaan kaupunginmuseon vaihtuvissa näyttelyissä esitellään Vantaan, entisen Helsingin maalaiskunnan ja Helsingin pitäjän monipuolista historiaa. Kuva-arkisto ja muut tietopalvelut palvelevat kaikkia historiannälkäisiä. Museo sijaitsee loistavien kulkuyhteyksien varrella Tikkurilan asema-alueella, vanhalla rautatieasemalla.


title: Vantaan kaupunginmuseo

text: Vantaan kaupunginmuseo tekee monipuolista tutkimus- ja kartoitustyötä yhteystyössä muiden tahojen kanssa esimerkiksi kaupunkialueen arkeologiaan, kulttuurihistoriaan ja perinteeseen liittyen. Museo myös julkaisee sekä omia tutkimuksiaan ja selvityksiään että muita Vantaan kaupungin historiaan liittyviä teoksia. ...


title: Viva Laughlin

text: Viva Laughlin on CBS:n komedia, musikaali ja draamasarja. Se pohjautuu BBC:n esittämään murhamysteeri-musikaaliin Blackpool. Ensimmäinen esitys oli Yhdysvalloissa 18. lokakuuta 2007 ja viimeinen 21. lokakuuta 2007. Yhdysvalloissa sarja sai murskakritiikin ja sitä näytettiin vain kaksi jaksoa.


title: Liikenneympyräkoira

text: Liikenneympyräkoirat () ovat alun perin Ruotsissa alkunsa saaneita ja siellä suurta suosiota keränneitä tilataideteoksia, joissa koiraa esittäviä patsaita on sijoitettu liikenneympyröiden sisään. Koiria esittäviä teoksia alettiin sijoittaa liikenneympyröihin joka puolella Ruotsia syksyllä 2006.


title: Liikenneympyräkoira

text: Vuonna 2006 Linköpingin liikenneympyröihin alkoi ilmaantua koiria esittäviä teoksia, kun erääseen liikenneympyrään sijoitettu kuvanveistäjä Stina Opitzin betonista tekemä koirapatsas joutui vandalismin kohteeksi ja jouduttiin poistamaan paikoiltaan. Patsaan ollessa korjattavana paikallinen taiteilijaryhmä Akademi Vreta Kloster sijoitti liikenneympyrään sekarotuista koiraa esittävän puusta valmistetun patsaan. Median kerrottua tapauksesta koirapatsaita alkoi ilmestyä myös kaikkialle muualle Ruotsiin.


title: Liikenneympyräkoira

text: Syksyllä 2007 Ruotsissa nousi kohu, kun taiteilija Lars Vilks piirsi islamin profeetta Muhammedin liikenneympyräkoirana.


title: Lazar Berman

text: Lazar Naumovitš Berman (, 26. helmikuuta 1930 – 6. helmikuuta 2005) oli venäläinen pianisti.


title: Lazar Berman

text: Berman syntyi juutalaisille vanhemmille Leningradissa, nykyisessä Pietarissa. Hän aloitti pianonsoiton hyvin varhaisella iällä äitinsä Annan johdolla ja jatkoi 9-vuotiaasta opintojaan Moskovassa. Häntä opettivat muiden muassa Sviatoslav Richter, Vladimir Sofronitski ja Maria Judina.